Éxodo 18 QA97 - Moisesan Jetro sat awcch'ipajj Madián - Bible Search\nJetron Moisesar visitatapa\n1Moisesan Jetro sat awcch'ipajj Madián orakenjja sacerdotënwa, jupasti yatïnwa cuntejj Diosajj Moisesataqui, uqhamarac Israel marcataquis lurcän ucjja. Uqhamarac yatiraquïnwa Tatitojj Egiptota apsunitapa. 2Cunapachatejj Moisesajj Séfora sat warmiparu qhithanuccäna ucqhajja, Moisesan Jetro sat awcch'ipajj warmiparu, uqhamarac pani wawanacaparojj catokänwa. 3Mayni wawapasti Gersón satänwa, ucatsti Moisesajj sänwa: “Nayajj jaya marcanquirïtwa, yakhan orakepanjja” sasa. 4Ucjjaru maynïri wawapasti Eliezer sataraquïnwa; Moisesajj saraquïnwa: “Awquejjan Diosapawa nayar yanapitu, uqhamarac khespiyaraquitu faraonan espadapatsa” sasa.\n5Moisesasti wasaranjja campamentopjja Diosan kollupa jac'aruw lurasïna. Ucatsti Jetro awcch'ipajj ucaruw jutäna Moisesan warmipampi, uqhamarac wawanacapampi. 6Ucatsti Moisesarojj sänwa:\n—Naya Jetro awcch'imasti, juttwa jumar uñjiri, warmimampi, uqhamarac pani wawamampi uqhama —sasa.\n7Moisesasti awcch'ipar catoker mistsunisinjja p'ekepa alt'asinwa aruntäna, jamp'att'araquïnwa. Ucatsti aruntasa catokasinsti carpaparuw mantapjjäna. 8Ucanwa Moisesajj awcch'iparu yatiyäna cuntejj Tatitojj faraonaru, uqhamarac egipcionacarus lurcäna israelitanacar arjjatasa. Uqhamarac yatiyaraquïnwa cuna jan walt'añanacatejj thaquin utjcäna, ucampis Tatitojj cunjämtejj jupanacar khespiycäna ucanacsa.\n9Uqham yatisinsti Jetrojj cusisïnwa, Diosajj qhuyapayasiñapa uñacht'ayasa israelitanacarojj egipcionacan ch'amapat khespiyatapatjja. 10Ucat Jetrojj sänwa:\n—Bendicitäpan Tatitojj, jupawa juma israelitanacarojj khespiyapjjtamjja faraonana, uqhamarac egipcionacan ch'amapampi t'akhesiyatäñatjja. 11Uqhamarac jupanacan jach'a jach'a tucuñampi apnakatäñatsa, jichhasti nayajj yatjjtwa Tatitun wali ch'amanïtapa take diosanacat sipansa.\n12Moisesan Jetro awcch'ipajj mä uywa Diosaru sacrificio loktasin nact'ayäna, uqhamarac yakha ofrendanacampi uqhama. Aaronampi, israelanquir take jilïrinacampisti sarapjjänwa Moisesan awcch'ipampi cheka Diosan nayrakatapana mank'aniñataqui.\nMoisesajj juezanac chhijlli\n13Khepärmanthisti Moisesajj israelitanacan nayrakataparuw kont'asïna jupanac taypina jan walt'ayasiñanacajj utjatapa uñjañataqui. Ucampis israelitanacajj Moisés nayrakatanjja alwat jayp'ucamaw sayt'at sayapjjäna. 14Ucat Moisesan awcch'ipasti, cuntejj Moisesajj israelitanacar lurcän uca uñjasinjja sänwa:\n—¿Cunsa aca jakenacampi lurta? ¿Cunatsa jumaqui kont'asta, ucampis take jakenacasti jornalpacha sayt'ata sayapjje? —sasa.\n15Moisesasti awcch'iparojj saraquïnwa:\n—Nayan ucarusti jakenacajj jutapjjewa Diosan munañapa yatjjatañataqui. 16Cunapachatejj jupanaccama jan walt'ayasipqui ucqhajja, nayan ucaruw jutapjje jisct'asiñataqui, ucatsti nayawa jupanacarojj uñjta qhitisa juchani ucjja; uqhamatwa nayajj jupanacarojj yatiyaracta Diosan camachinacapa, uqhamarac yatichäwinacapsa.\n17Ucampis awcch'ipajj saraquïnwa:\n—Janiw walïquiti cuntejj jumajj lurcta ucajja. 18Jumasti karjatätawa, uqhamarac jakenacas karjtataraquiwa. Uca lurañanacasti sinti ch'amaw jumataquejja, janiw sapaqui ucanac lurañjja puedcasmati. 19Jichhasti sum ist'ita cuntejj nayajj amuyt'aycäma ucjja, Diosawa jumampïscani. Jumaw, marca lantjja Diosaru maqhatañama cuna jan walinacatejj utjqui ucanac yatiyañataqui. 20Ucat jupanacarusti yaticham Diosan camachi arunacapa, uqhamarac yatichäwinacapsa; uca quipcaraqui yatiyaraquim cunjämtejj jacapjjañapäqui, uqhamarac cuntejj lurapjjañapäqui ucanaca. 21Ucampis jumajj jakenac taypitjja ajllim suma amuyt'an chachanaca, jupanacasti Diosaru ajjsartirinacäñapawa, uqhamarac khana luririnaca, janiwa jupataquiqui cunsa thakherïñapäquiti. Ucampis mayninacarojj jilïrita ucham waranka jakenacjjaru, mayninacarusti patac jakenacjjaru, uqhamarac yakhepanacarojj pheska tunca jakenacjjaruraqui mayninacarusti tunca jakenacjjaruraqui. 22Jupanacawa jakenacarojj jan wali luratanacapa uñjapjjani take horasanacana. Ucampis wali jach'a jan walt'añanacsti jumaruw yatiyapjjätam, cunatejj jisc'a jan walt'añanacäqui ucsti jupanacawa uñjasipjjani. Uqhamatwa juman ch'ama tucuñanacamatjja samarayapjjätam, uqhamarac irpañsa yanapapjjaraquïtam. 23Uqhamarjamatejj jumajj luräta, ucatejj Diosan munañapächi ucqhajj jumajj walt'aquïtawa, ucatsti jakenacajj cusisitaquiw utanacapar sarjjapjjani —sasa.\n24Moisesasti awcch'ipan amuyt'ayatanacaparjamajj jaysasaw luräna. 25Ucat jupasti ajllïnwa, israelitanac taypitjja suma amuyt'an jakenaca, ucanacsti uchänwa jilïrinacata waranka, pataca, pheska tunca, uqhamarac tunca jakenacjjaru. 26Jupanacawa jakenacarojj take horasana jan walt'äwinacapanjja uñjapjjäna. Ucampis sinti jan walinacsti Moisesaruw yatiyapjjäna; jupanacasti cunatejj jisc'a jan walt'añanacäqui ucacwa asquichapjjäna. 27Uca khepatsti Moisesajj awcch'iparojj qhitjjänwa, ucatsti awcch'ipajj marcaparuw sarawayjjäna.


Josué 13 - Holy Bible [Aymara Bible 1997] - (Jos 13)\nCunapachatejj Josué chachajj chuymanëjjän ucqhajj, Dios Tatitojj juparojj sänwa: “Jumasti wali chuymanëjjtawa, walja maranacaniraqui, ucampis walja orakenacaw utjasqui jumanacan catuntapjjañamataquejja.\nFilisteonacan orakenacapa, uqhamaraqui gesureonacan orakenacapajj uqhampachäsquiwa.\nCawquïri jawiratï Siho sat oraket sarqui, Egipto marcat inti jalsu tokena, ucatsti Ecrón marcan korpapcama, amsta tokeru, cawquïritï cananeonacan orakepat uñt'atäqui ucacama, uqhamaraqui uca pheska filisteonacan reyinacapan orakenacap cuna Gaza, Asdod, Ascalón, Gat, Ecrón marcanacan reyinacapan orakenacapa, uqhamaraqui aveos sat marcan reyipan orakepsa.\nAynacha tokerusti cananeonacan takpach orakepa, uqhamaraqui sidonios sat marcana Mehara orakepsa, Afec sat orakcama, amorreonacampi korpäqui ucatpacha.\nGiblitas sat marcan orakenacapas jilt'ascaraquïnwa, Líbano orakenacasa, intejj jalsunqui ucatpacha, Baal-gad chekatpacha, Hermón kollu thiyatpacha, Hamat marcar mantañ chekacama.\nNaya Diosaw Israel marcan nayräjjapata uca sidonios sat jakenacar ananucuscä, uqhamaraqui kollu tokenacan jaquir jakenacarusa, Líbano oraketa Misrefot-maim orakcama. Jumasti jichhajj Israel marcaru uca orakenac churañaru, uchasim, cunjämtï nayajj siscsma uqhamar phokhasa.\nJichhasti jumajj aca orakenacjja uca llätunca tribunacar laquintam, uqhamaraqui chicat Manasés tribur cuna” sasa.\nRubén, Gad, uqhamaraqui chicat Manasés tribunacajj Moisesatjja catokapjjänwa uca orakenacjja Jordán jawirat inti jalsu tokeru.\nCawquïri oraketï Aroer sat chekat sarqui ucqhata, Arnón jawir lacanaccama, chica vallen marcampi cuna, take Medeba sat pampanacamppacha Dibón sat chekacama.\nSehón tokenquir take marcanaca, amorreo reyin marcanacapa cawquïritï Hesbón oraken jaccäna uca, amonitanacampi korpäquis ucacama.\nUqhamaraquiw jupanacarojj Galaad sat orakenacas wact'äna, gesureos sutini orakenaca, maacateos sat orakenaca Hermón sat kollumppacha, take Basán orakenacamppacha Salca chekacama,\nOg sutini Basán reyin orakepamppacha, cawquïritï Astarot, Edrei sat marcanac apnakcaraquïna, jupasti khepa refaíta tamatänwa, cawquïrinacarutï Moisesajj atipjäna uqhamaraqui uca chekatsa jakonucüna ucanaca.\nUcampis israelitanacajj janiw Gesur sat marcarojj, uqhamaraqui Maaca sat marcarus jakonucupcänti jan ucasti Israel marca taypinjja jacasipcaquïnwa jichhürcama.\nMoisesasti janiraquiw Leví triburojj orak churcänti, jan ucasti uca tribujj Diosar ofrendanac loktatäqui ucanacwa catokäna cunjämtï Dios quipca siscäna uqhamaru.\nMoisesasti Rubén triburojj orakenacjja churänwa cawqha familiatejj uca tribun utjcäna uqhamarjama.\nUqhamasti Rubén tribun orakepajja Aroer chekata Arnón sat jawircamänwa, cawquïri marcatï chica vallenccäna ucqhatpacha, take Medeba sutini pampa orakenacamppacha.\nHesbón marcamppacha, pampanquir take marcanacamppacha; Dibón, Bamot-baal, Bet-baal-meón,\nJahaza, Cademot, Mefaat sutini marcanac cuna.\nQuiriataim, Sibma, Zaret-sahar uca marcanaca, cawquïri marcanacatï valle kollunac patancqui ucanaca.\nUqhamaraqui Bet-peor, Bet-jesimot marcanaca, uqhamaraqui Pisga sat kollu iramancqui ucanaca,\nuqhamaraqui cawquïri marcanacatï pampanacan utjäna, take Sehón sat amorreonacan orakep cuna, cawquïritï Hesbón marcan jaccäna. Moisesasti Sehón reyirojj atipjatayna, uqhamaraqui Madián marcan jilïrinacaparusa qhitinacatï jupar sirvipcäna: Evi, Requem, Zur, Hur, Reba ucanacaru.\nUqhamarus israelitanacajj Balaam sat layka jakerus jiwayapjjaraquïnwa, cawquïritï Beor sat jaken wawapäcäna ucaru, uqhamaraqui yakhanacarusa.\nUqhamaw Rubén tribun orakenacapajj Jordán jawircama purïna, take jach'a marcanacampi jisc'a marcanacampi cuna.\nUca quipcaraquiw Moisesajj Gad sutini triburojj orakenaca churäna cawqha wawanacapay utjchi uqhamarjama.\nJupanacarusti wact'änwa Jazer orakenaca, take Galaad oraken marcanacapa, uqhamaraqui amonitanacan chicat orakepasa, Aroer sat chekacama, cawquïritï Rabá sutini uñcatasincqui ucanaca.\nUqhamaraqui Hesbón chekatpacha Ramat-mizpa, Betonim chekacama, ucatsti Mahanaim chekata Debir korpacama.\nUcasti vallenacanjja Gad triburojj wact'änwa Bet-aram, Bet-nimra, Sucot, Zafón uca orakenaca, ucanacaquiw jilt'jjäna Sehón reyin orakepatjja. Uqhamaraquiw orakenacapajj utjäna Jordán jawirat inti jalsu toketa, Cineret kotäquis uca aynachcama.\nUca marcanacaw jisc'a marcanacamp cuna Gad triburojj wact'äna, kawqha wawanacapay utjchi uqhamarjama.\nUca quipcaraquiw chicat Manasés triburus Moisesajj orakenac churäna kawkha wawapay utjchi uqhamarjama.\nManasés triburojj take Og reyin orakenacapäquis ucanacaw wact'äna uqhamaraqui takpach Basán sutini orakenaca, Mahanaim chekacama, uca sojjta tunca marcanacamppacha cawquïrinacatï Jair marcanccäna ucanacamppacha,\nuqhamaraquiw Galaad orakesa chicatpacha churatäna, Astarot, Edrei sat marcamppacha. Take uca orakenacasti Maquir sat jaken chicat familiapataquïnwa, cawquïritï Manasés chachan wawapäcäna; kawkha wawanacapay utjchi uqhamarjama.\nTake uca orakenacwa Moisesajj Manasés chicat triburu churäna Moab chekana, Jordán jawirat inti jalsu tokena, Jericó marca uñcatasina.\nUcampis Leví sat triburojj Moisesajj janiw cuna oraksa churcänti, jan ucasti sänwa: “Israelan Diosapaw jumanacan herencianacamajj” sasa.


Bible in one year - Aymara Bible 1997 - December 13\n1. Aca arunacsti Amós chachaw catokäna, jupasti oveja awatirïnwa Tecoa marcanquiriraqui, uca arunacsti Diosatwa catokäna Israel marcjjata, orak qhathati pasañapataqui janïr pä maräquipana, uca urunacansti Judá marcanjja Uziasaw reyïscäna, Israel marcansti Joasan Jeroboam yokaparaquiw reyiscaraquïna.\n2. Saraquïnwa: “Cunapachatï Tatitojj Jerusalén marcana, Sión kolluta wali jach'a arumpi art'i ucapachajj uywa mank'aña pastonacas pharsuwa, Carmelo sat kollusti k'alaw wañsuraqui.”\n3. Aqham siw Tatitojja: “Damasco marcanquir jakenacajj wali ñankhanacpuni lurapjje, ucasti janiw jan mutuyatäpcaspati, Galaad marcanquirinacarojj fierro jawc'añampi jawc'supjjatapata.\n4. Ucatwa ninampi phichcatäjja Hazael reyin utaparojja, uca ninasti k'al naqhantaraquini Ben-Hadadan palaciopsa.\n5. Munquir jan munquirwa Damasco marcan puncunacapjja jist'aräjja; Bicat-avén chekan jaquirinacarus tucjaraquïwa, Bet-edén marca apnakquis ucarusa tucjaraquïwa, Sirio jakenacasti Quir marcaru preso apatäpjjaniwa” siw Tatitojja.\n6. Aqham siw Tatitojja: “Gaza marcanquir jakenacajj wali ñankhanacpuni lurapjje, ucasti janiw jan mutuyatajj kheparapcaniti, mä marcpacharu catuntasina Edom marcana esclavonacapat aljarapjjatapata.\n7. Ucatwa ninampi phichcatäjja Gaza marcan uyunacapjja, uca ninasti palacionacapsa k'al naqhantaraquini.\n8. Asdod marcan uyuparusa tucjaraquïwa, uqhamaraqui qhititï Ascalón marca apnakqui ucarusa. ¡Take ch'amajjampiw Ecrón marcataquiw sartäjja, jan marcanipuniw filisteonacajj jiwarapjjanejja!” siw Tatitojja.\n9. Aqham siw Tatitojja: “Tiro marcanquir jakenacajj wali ñankhanacpuni lurapjje, ucasti janiw jan mutuyatäpcaspati; mä marcpacharu esclavot Edom marcaru aljantapjjatapata, cawquïr marcanacampitejj jilapurjam jacañatac arust'äwejj utjcäna ucaru jan phokhasa.\n10. Ucatwa ninampi phichcatäjja Tiro marcan uyunacapjja, uca ninasti k'al naqhantaraquini palacionacapsa” sasa.\n11. Aqham siw Tatitojja: “Edom marcanquir jakenacajj wali ñankhanacpuni lurapjje, ucatsti janiw jan mutuyatäpcaspati, Israelita jilanacaparu jan qhuyapt'ayasisa espada ayt'ata arcnakapjjatap laycu. Jach'a colerasiñapasa, uñisiñapasa jilapataquejj jan tucusquirïnwa.\n12. Ucatwa Temán marcarojj ninampi phichcatäjja, uca ninasti Bosra marcan palacionacapsa naqhantaraquiniwa” sasa.\n13. Aqham siw Tatitojja: “Amón marcanquir jakenacajj wali ñankhanacpun lurapjje, ucatsti janiw jan mutuyatäpcaspati, orakepa jach'a tucuyasiña laycojja Galaad marcanquir usur jake warminacan puracanacapsa qharipjjatapata.\n14. Ucatwa ninampi phichcatäjja Rabá marcan uyunacapjja, uca ninasti k'alwa palacionacapsa, guerran arnakasitanacapampi naqhantani mä thaya uruna.\n15. Reyipasti jakonucutaw uñjasini, takpach jilïr jakenacapamppacha” siw Tatitojja.\n1. Aqham siw Tatitojja: “Moab marcanquir jakenacajj walja ñankhanacpuni lurapjje, ucatsti janiw jan mutuyatäpcaspati, Edom marcan reyipan ch'aqhanacap khellar tucuyañcam phichhantapjjatapata.\n2. Ucatwa ninampi phichcatäjja Moab orakerojja, uca ninasti Queriot marcan palacionacapsa k'alwa naqhantanejja, moabitanacajj jiwarapjjaniwa trompeta ist'asa guerran warariñanacampi.\n3. Marcan reyip apakasajj jiwayayaraquïwa, takpach jilïr jakenacapamppacha” siw Tatitojja.\n4. Aqham siw Tatitojja: “Judá marcanquir jakenacajj wali ñankhanacpuni lurapjje, ucasti janiw jan mutuyatäpcaspati, Tatitun yatichäwinacapjja janiw catokapquiti, ni leyinacaps phokhapcaraquiti, jan ucasti cawquïr yakha diosanacarutejj awquinacapajj yupaychapcäna uca pachparuquiraquiw yupaychasipqui.\n5. Ucatwa Judá marcarojj ninampi phichcatäjja, uca ninasti Jerusalén marcan palacionacapsa k'alwa naqhantanejja” sasa.\n6. Aqham siw Tatitojja: “Israel marcanquir jakenacajj walja ñankhanacpuni lurapjje, ucasti janiw jan mutuyatäpcaspati; jan cuna juchanirusti kollkeruw aljapjje, pobrerusti mä paris wisqhururaqui.\n7. Pobrenacarusti wali t'akhesiyasaw jisc'aru tucuyapjje, janiraquiw chekapar uñjapquiti llamp'u jakenacarojja. Awquis, yokas pachpa warmimpiraquiw iquintasipjje, uqhamatwa nayan kollan sutejja taquichasipjje.\n8. Prenda jaytat isinacjjaru wincjjatasaw altaranacan yakha diosanacar yupaychasa mank'apjje; multanacat vino apsusasti diosanacapan utaparuw uca umirejj sarapjje.\n9. Ucampis nayajj jumanac laycuwa amorreonacaru k'alpuni tucjtjja; cedro kokanacjam jach'anacäquipansa, uqhamarac roble kokanacjam ch'ollkhëquipansa.\n10. Ucatsti, nayajj jumanacarojja Egipto marcatwa apsunipjjsma, pusi tunca mararaquiw wasarana irpnakapjjsma jupanacan orakepa jumanacaru churañataqui.\n11. Janiw jan yatirejj tucupcasmati, Israelitanaca, jumanac quipcatwa yakhepanacarojj profetanaca, tucuytjja, mayninacarojj nazareonacaraqui.” Uqham siwa Tatitojja.\n12. “Ucampis jumanacajja nazareonacarojj vino umarayapjjtajja, profetanacarusti nayjjat parlirjja jarc'apjjaractawa.\n13. Waliquiwa, nayasti jichhajj orakwa warariyäjja cunapachatejj cayunacam oraker tacnokapcät ucqhajja, cunjämatï mä carretajj trigo cargampejj wararejj uqhama.\n14. Cawcsa jaltasipcpan, janiw atipapcaniti; wali ch'amanïqui ucarus ch'amajj pist'aniwa, ni qhiti ch'amampi atipt'irïqui ucasa khespcaniti.\n15. Arco apnakerïqui ucasa janiw cunsa lurcaraquiniti, janipuniw khespipcaniti kawkha cayumpi jalcasasa ni caballjjat jaltcasasa.\n16. Uca urunjja wali ch'amampi nuwt'asirïqui ucasa armanacap apanucupjjaniwa jaltjjañataquejja.” Tatituwa ucjja arsuwayi.\n1. Israelitanaca, ist'apjjam cuntejj Tatitojj Egipto marcat irpsunqui uca familianacar sisqui uca arunaca:\n2. “Take aca orakenquir marcanac taypitjja jumanac saparuquiw ajllisipjjsmajja. Ucatwa take jan wali ñankhanac luratanacamatjja jaqhuta mayipjjämajja” sasa.\n3. Mä amtaquïsipqui ucqhaw jakejj panini suma sarnakapjjejja.\n4. Cuns catji ucqhaw leonajj ch'umin wararejja; cuna catjatas utji ucqhaw león wawanacajj putupan ojjopjjejja.\n5. Cuna sipitarus jalt'i ucqhaw jamach'ejj orakeru jalaktanejja. Cuns catji ucqhaw sipitajj oraket thoktejja.\n6. Cunapachatejj trompetan tuct'asitapajj marcan ist'asi ucqhaw jakejj wal sustjasi; cuns Tatitojj apayani ucqhaw marcanjja jan walinacajj utjejja.\n7. Tatitojj janipuniw cuns lurcaspati profeta servirinacaparu jan yatiyasajja.\n8. ¿Qhitis jan sustjasispajja leonan wararitap ist'asajja? ¿Qhitis jan parlaspajja Tatitun sutiparojja jupatejj “parlam” saspa ucqhajja?\n9. Asdod marcan palacionacapana, uqhamarac Egipton palacionacapansa yatiyapjjam, “Samaria oraken kollunacapar jutapjjam, ucatsti uñjapjjam cuna jan walt'añanacampi, cuna t'akhesiyañanacampitejj ucan utjqui ucanaca.”\n10. Aqham siw Tatitojja: “Janiw cheka lurañjja yatipquiti, palacionacaparusti ch'amamp lunthatat yänacaqui imapjjejja.”\n11. Ucatwa Dios Tatitojj aqham sejja: “Mä uñisiriw orakerojj take toket muyuntaninejja ucatsti ch'amamaru aynacht'ayasajja, yänacams apsusiraquiniw palacionacamatjja.”\n12. Aqham siw Tatitojja: “Cunjämatejj awatirejja leonan lacapat pä chhuchhulliqui khespiyejja, jan ucajj mä jinchu puntacsa, uqhamaraquiw Samaria marcan jacapqui uca israelitanacatjja juc'aniqui khespipjjani, qhitinacatï Damasco marcat apanita suma konuñanacan jipipqui ucanacajja.”\n13. Take ch'amani Tatit Diosajj siwa: “Ist'apjjam, khanañchapjjaraquim Jacobon marcap toke.\n14. Cunürutejj nayajj Israel marcaru juchanacapat jaqhuta maycä ucqhajja, Betel marcan altaranacapsa t'unthapïwa; altar esquinan wajjranacapsa jawk'akatatjja orakeruw willirtaraquini.\n15. Tucjaraquïwa juyphipachataqui, uqhamaraqui jallupachataqui uta luratanacsa, jan mayampitaquiw marfilat lurat utanacs t'unjaraquëjja, uqhamarac palacionacapsa k'alwa tucjaraquëjja.” Uqham siw Tatitojja.\n1. Tatay, jumaruw art'asinsma, janc'aquiy jutam, art'asinsma ucapachajj ist'aquitaya.\n2. Mayisitajjajj inciensor uñtat nayrakatamar maqhatanpan, lokatatat amparanacajjasti, jayp'u loktäwjamäpan.\n3. Tatay, lacajj jarc'añatac mä jarq'ir ucharapita, lacanacajj jan jist'arañatac mä uñjir uscurapita.\n4. Ñankha lup'iñ amuy apakt'ita, ñankha lurañanac jan lurayistati; janirac ñankha lurir jakenacamp chicajj jach'a mank'äwincayistati.\n25. Jakenacar ajjsarañajj sipitar uñtatawa, ucampis qhititejj Tatitur iyawsqui ucawa imatäni.\n1. “Sardis iglesiancquis uca angelaru kellkasin apayaraquim: ‘Aqham siw Diosan pakallko ajayupanïqui, uqhamarac pakallko warawaranïqui ucajja: ‘Take luratanacamwa nayajj yatta; yatiractwa jiwatäjjatamsa, yakhanacajj jacasquirita uñt'apcstam ucasa.\n2. P'arjjtasim, ucatsti ch'amañcht'araquim cunanacatejj utjasqui ucanacarojja, niya jiwarirjamäcchi ucasa. Uñjaractwa luratanacamajj janiw chekapäquiti Diosan nayrakatapanjja.\n3. Amtasimay cuna yatichäwtï catokcta ucjja, ucarjamaraqui arcam, ucatsti arrepientisiraquim. Janitejj p'arjjtascätajja, jan amtat horasaruw mä lunthatjama acatjamat jutä.\n4. Ucampis Sardis iglesianjja utjasctamwa mä kawkha jakenaca, jupanacasti isinacapjja janiw k'añucht'asipquiti. Jupanacasti nayamp chicaw jank'ot ist'ata sarnakapjjani, uqhamaraquiw waquisi sarnakapjjañapajja.\n5. Qhitinacatejj atipjcani ucanacajj jank'ot ist'atäpjjaniwa, janiraquiw sutinacapsa jacañ librotjja apanuccäti, jan ucasti Awquejjan nayrakatapan, uqhamarac angelanac nayrakatanwa jupanacarojj uñt'asjjäjja.\n6. ¡Qhititejj ist'añ munqui ucajj ist'pan cuntejj Kollan Ajayojj iglesianacaru sisqui ucjja!’\n7. “Filadelfia iglesian angelaparojj kellkasin apayaraquim: ‘Aqham siw qhititejj kollanäqui chekapäcaraqui, uqhamarac rey Davidan llavepsa catjjäsqui ucajja; cunapachatejj jist'arqui ucqhajj janiw qhitis jist'antcaspati, ni jist'antqui ucqhas jist'arcaraquispati:\n8. ‘Nayajj yattwa take luratanacamjja. Juma nayrakatarusti mä jist'arat puncwa uchta, ucsti janiw qhitis jist'antcaspati; pisi ch'amäcsta ucasa, arunacajj ist'istawa, janiraquiw cunapachas jan uñt'ir tucquistati.\n9. Uqhamajj qhitinacatejj Supayan tamapancasipqui, uqhamarac: Judiöpjjtwa sas c'arisis sarnakasipqui ucanacarojj juman ucaruw qhitanëjja cayunacamar quillt'asipjjañapataqui, uqhamata yatipjjañapataqui nayajj jumar munatajj-jja.\n10. Llamp'u chuymanïma satajj-jja ist'istawa, ucataracwa jichhajj jumar imäma cuna yant'anacatejj aca orakpacharu jutcani ucanacatjja. Uca yant'anacasti aca oraken utjiri jakenacar yant'añataquiw jutani.\n11. Acajj janc'aquiw jutä. Sum catjjäsim cunatejj utjctam ucjja, uqhamat jan qhitisa juman wajjt'asiñamjja apakañapataqui.\n12. Qhitinacatejj atipjapcani ucanacarojj nayajj Dios Awquejjan templopan catjjäsir perkanacapäcaspas uqhamwa tucuyä. Ucatsti janiraquiw mayampsa ucatjja mistcjjapjjaniti. Ucanacaruraquiw Diosajjan sutipsa kellkäjja, uqhamarac Diosajjan marcapan sutipsa, ucasti alajjpachat sarakaniri machak Jerusalenawa. Ucanacarusti machak sutejjsa kellkaraquïwa.\n13. ¡Qhititejj ist'añ munqui ucajj ist'pan, cuntejj Kollan Ajayojj iglesianacar sisqui ucjja!’\n14. “Laodicea iglesiancquis uca angelar kellkasin apayam: ‘Aqham siw qhititejj chekapäqui, uqhamarac cunsa chekapapuni arsqui ucajja, uqhamarac qhititejj take cuntejj Diosajj lurqui ucan kalltapäqui ucajja:\n15. ‘Take luratanacamwa nayajj yatta. Yatiractwa jan thayätamsa ni junt'ütamsa. ¡Mäpita thayäsma jan ucajj junt'üsmasa!\n16. Janiw junt'ücaractasa ni thayäcaractasa, jan ucasti llaphïtam laycuw lacajjatjja cutsuyanïma.\n17. Ucampis jumajj: Kamirïtwa sistawa, waliquïsctwa, take cunan phokt'atätwa saractawa; janiraquiw amuyasctati mä aynacht'ata jan cunanïscatamjja, juyqhuraquïtawa uqhamarus k'alalaraquïtawa.\n18. Ucatpï nayajj amtt'aysmajja ninar nacsuyata suma kori puro nayat alt'asiñamataqui, uqhamat chekpacha kamirïñamataqui, nayataraqui jank'o isi alasiñamataqui uca p'enka k'alal sarnakatamaru isjjatasiñamataqui, uqhamarac colirio sat kollsa nayramar ch'akt'ayasiñataqui, uqhamata uñjañamataqui.\n19. Qhitinacarutejj nayajj muncta, ucanacarojj tokenoktwa, chekacharactwa. Ucatpï jumajj take chuymäñamajja, arrepientisiñamaraquejja.\n20. Acajjay nayajj puncuncasctwa, lek'escaractwa. Maynitejj arojj ist'asin jist'aritanejja, nayajj jupan ucaruw mantä, jupampiraquiw mank'ä, jupasti nayampiraqui.\n21. Qhitinacatejj atipjcani ucanacarojja, nayamp chicwa kont'asiyä tronojjana, cunjämatejj nayajj atipjtjja ucatsti Awquejjampi chicajj tronopan kont'asctjja uqhama.\n22. ¡Qhititejj ist'añ munqui ucajj ist'pan, cuntejj Kollan Ajayojj iglesianacar sisqui ucjja!’ ”


1 Pedro 4 - Holy Bible [Aymara Bible 1997] - (1Ped 4)\nUcatpï jilatanaca, cunjämtejj Tatitojj janchipan t'akhesiwayejja, jumanacajj janc'aquïpjjañamaraquiwa t'akhesiñataquejja. Ucatwa uca janchin t'akhesirejja, juchjja apanucuwayjje,\nDiosan munañaparjam take jacäwipana jacjjañapataqui, jan janchin munañaparjam jaysañataquejja.\nUca jan Diosar uñt'ir jakenacatakejj mayjt'asiñäjjewa jumanacan jupanac chica uca k'añu luräwinacapan jan chicachasjjapjjatamajja, ucatwa jumanacatjja jan walinaca parlapjjejja.\nUcampis jupanacajj, qhititejj waquichasisqui jiwirir jaquirir taripañataqui, jutcani ucaruw luratanacapata churapjjani.\nUcatpï jiwirinacarojj Diosan arunacapjja parlatänjja, jupanacajj uqhamata ajayunacapanjja Diosjam jacapjjañapataqui, acapachanjja mayni jakenacjama taripatäpcaracchisapän ucasa.\nKorpacht'asipjjaraquim jumanaccamajja mä suma chuymampi.\nSapa maynis cunjämtejj Diosat ch'am catokquejj uqhama maynirojj sirvpan, uqhamata take bendiciontï Diosajj churquistu ucajja sum apnakañasataqui.\nMaynitejj parlchejja, Diosan arunacaparjam parlpan. Maynitejj qhitirus mä asqui lurchejja, Diosan ch'amapampi ucjja lurpan. Take cuntejj lurapjjta ucajja Diosar yupaychañataquïpan Jesucristo toke, juparuraqui munañanïñasa, jach'a cancañasa churatäpan wiñayan wiñayapataqui. Uqhamäpan.\nTatit laycutejj jumanacar jan wali arunacampi tokepjjätam ucajja, cusisiñanïpjjtawa, Diosan Ajayupasti jumanacjjaruw utt'asi. [Jupanacasti uca Ajayu contraw jan wali parlapjje, ucampis jumanacajj uca Ajayurojj jach'añchapjjaractawa.]\nMaynitejj jumanacat t'akheschi ucajja, jan jake jiwayatap laycu t'akhespati, lunthatasitap laycus, cuna jan wali luratap laycusa, jaken chh'ajjwañanacapar mantatap laycusa.\nUcampis maynitejj Cristor arquirïtap laycu t'akheschejja, janiw p'enkasiñapäquiti t'akhesitapatjja, jan ucasti Diosar yupaychañapawa sutip apatap laycu.\nHorasajj purinjjewa, Diosan taripäwipajj wawanacapata kalltañapataqui. Taripäwitejj jiwasampi uqham kalltchi ucajja, ¿cunjämaraquïni qhitinacatejj Diosar jan iyawsapqui ucanacan tucuyapasti?\n“Asqui jakenacatejj ch'ama tucuñampi khespiyaschi ucajja, ¿cunjämaraquïni jucharar jaketaquisti?”\nUqhamajja, Diosan munañaparjam t'akhesirinacajja, asquinac lurasipcañapaquiwa, Diosaruraquiw almanacapsa catuyasipjjañapa, qhititejj jiwasar lurirïqui ucaru, jupasti chekaparaquiwa.


Citizen Media · Anata phaxsi, 2011 · Global Voices Aymarata\nCitizen Media · Anata phaxsi, 2011\nIsturyanaka Aka tuqita Citizen Media Ta Anata phaxsi, 2011\nAsia Oriental 28 Anata phaxsi 2011\nEastSouthWestNorth k'umiwinakwa uñt'ayi anti-CNN bbs tuqina anqajankir apnaqirinakata K'ari jamuqanak apnaqasa, China markat «Revolución Jazmín» ukxat uñt'ayañataki.\nLatin America 28 Anata phaxsi 2011\nAsia Oriental 27 Anata phaxsi 2011\nLatin America 27 Anata phaxsi 2011\n25 Anata phaxsi 2011\nVenezuela: Chávez Jilïr Irpirin 12ni Mara Irpxarutapa\nLatin America 24 Anata phaxsi 2011\nChávez jilïr irpirix 12ni marwa poder ukamp irpxarxi, venezolanonakax Twitter uka plataformw utt'ayapxi 12ni mara irpxaruwipanx kuna pantjasiwinka, askinakas utji ukxat aruskipañataki.\nMedio Oriente & Norte África 23 Anata phaxsi 2011\nLatin America 22 Anata phaxsi 2011\nChileno blogueronakax terapéutico sullsuwi ukar janiw sañaspaw sasaw aruskipasipki, mä procedimiento 1989ni maran utjawayi, ukax jan usuriptañaruw jaysi, ukax warminakatakix jan askipuniwa.\nEgipto: Kareem Amer Jilax Qhisphiyataxiwa\nMedio Oriente & Norte África 21 Anata phaxsi 2011\nKareem sataxa, yanqhachatanwa, 7 uru anata phaxsin Tahir plasa tuqin jaytatanwa, ukatx palla pallanakar katuyatanwa, ukat mä urutx watañ utar apayatajapxanwa, ukanx walja jist’antatanakw jawq’ata, yanqhachata jikjatasipxana.\nMedio Oriente & Norte África 20 Anata phaxsi 2011\nJuyphi pachan jallu purintatapa, 31 jallu qallta 2010 maranx wali thaya wayramp jallump khunumpix Israel markpacharuw jan walt’awaykiti. Alayanx (norte) Hermon khunu qullux pä tunka maratx wali khunun janq’untatakinwa. Aka jan walt’awix Carmel markan quqanakar nakhantawix utjki ukataxa, niya 100-120 waranqa waranqa Shekels ukaruw jan walt’awaykanti, uka qhipataw Israel markanx jan walt’awix utjawayi.\nArgentina: Julio Cortázar Jilan 26ni Mara Jiwawipata\nLatin America 13 Anata phaxsi 2011\nWasüru, 12ni anata phaxsin 2011ni marana, Julio Cortázar (argentino) qilqir jilan leucemia sat usump 26ni mara jiwawipat amtasiwapxi. Simon Kofoed jilaxa, qilqirin jakäwipat qilqt'i argen-times [en].


Romanos 1 - Holy Bible [Aymara Bible 1997] - (Rom 1)\nNaya Pablojj Jesucriston sirviripätwa. Apostolöñajjataquejj Diosaw jawsitu, yakhacharaquitu jupan khespiyasiñ arunacap jakenacar yatiyañajjataqui.\nKhespiyasiñajj jakenacatac utjatapjja, Diosajj nayra urunacatpachwa arsuwayäna profetanac toke, kollan Kellkatanacana.\nUca arsüwisti Jesucristo Tatitusawa, cawquïritejj Diosan wawapäqui uca. Janchi toketsti rey Davidan familiapataraquïnwa,\nucampis Kollan Ajayun phokt'atätap laycojja, Diosan Yokapa, munañaniraqui uñacht'ayatawa, jiwatanac taypit jactatap laycu.\nUca quipca Jesucristo tokeraquiw Diosajj jiwasanacar suma luraña churistu, sutipan jiwasanacajj arunacap yatiyir sarañasataqui take acapachanquirinacar jupar arquiri tucuyañataqui.\nJumanacaruw Diosajj jupanac chica jawsapjjaractam, Jesucristoncapjjañamataqui.\nJumanac laycojj Jesucristo tokew nayrakat Diosajjar sinti yuspagarta, jumanacan Diosar iyawsapjjatamatsti take chekanwa parlasi.\nQhiti Diosarutejj nayajj sirviscta take chuymajjampi Yokapan arunacap khanañchasa ucajja, uñjasquituwa cunjämtejj nayajj jumanacat oracionajjan amtasipjjapunsma ucjja.\nDiosarusti mayiscapuntwa jumanacar cunjämatsa tumpt'aniñajjataqui munañapächi ucajja jumanacan ucarojj jutäwa.\nJumanacarojj uñjañwa munta uqhamat ajayu token ch'amañcht'añataqui uqhamat juc'amp sum sayt'asipjjañamataqui;\nuqhamat maynit mayniru yanapt'asiñasataqui cawquïr iyawsañatejj jumanacansa nayansa utjqui ucarjama.\nJilatanaca, muntwa jumanacan yatipjjañama, nayan walja cuti jumanacan ucar tumpir jutañ munatajja, ucampis janiw jichhacamas jutcti. Munaraquïyätwa jumanacan ucar jutasina Diosar iyawsatanacamatjja wali suma ajayun achunaca apthapiña, cunjämtejj yakha tokenacana apthapiwaycta uqhama.\nNayajj taketwa manüta, griegonacatsa jan griegonacatsa, walja amuyt'aninacatsa, juc'a amuyt'aninacatsa.\nJichhasti nayajj janc'aquïtwa khespiyasiñ suma arunac yatiyañataquejja, uqhamarac jumanacarus Roma marcan jacasir jilatanaca.\nAca arunacasti jiwasanacarojj yatichistuwa, cunjämtï Diosajj jiwasanacar catokquistu iyawsäwi laycuqui, cunjämtejj Kellkatan sisquis uqhama: “Qhititejj Diosamp catokatäqui ucajja iyawsäwi laycuquiw jacani” sasa.\nSumwa yatipjje cunjämtejj Diosajj uñacht'ayasispa ucjja, jupa quipcaraquiwa jupanacarojj uñacht'ayasi.\nJupanacajj wali yatiñanjamaquiw tucupjje, ucampis janiw cuns yatipquiti.\nUcatwa Diosan jach'a c'ajquir cancañapa jakoquipapjje, jiwirïqui uca Diosar yupaychañat sipanjja jiwir jakenacan diosanacaparuw yupaychapjje jamach'inacaru, asirunacaru, pusi cayun animalanacar cuna.\nUcatpï Diosajj jupanacarojj uca cunayman p'enkascaña jan wali amtatanacapar apanucujja, ucatsti jupanacajj sinti jan walinac jupanac purajj lurapjje.\nDiosan cheka cancañapar jan iyawsasina, cunatejj c'arïqui ucar jaysapjjatap laycu. Ucatsti cuntejj Diosajj lurcatayna ucanacaruquiw yupaychapjje Diosar yupaychañat sipansa. Chekpachansa Diosaquiw wiñayataqui yupaychatäñapajja. Uqhamäpan.\nChachanacasa uca quipcaraquiwa, cunatejj warmimpi jakjama sarnakañäqui ucanac jaytjasinjja jan walïquis ucanacwa lurapjje. Jupanacan jan wali lup'ïwinacapasti ninjamaw ake, p'enkascaña k'añunacwa lurapjjaraqui chachanacpura, uqhamatwa jupanacajj mutuñjja catokapjjaraqui uca jan wali sarnakäwinacaparjama.\nNiyaquitejj Diosarojj jan uñt'añ munapcchejja, Diosajj jupanacarojj uca jan wali luräwinacapar chhakañapataquiw jaytanucu, ucat jan walïqui uc lurapjjañapataqui.\nJake masinacapatjja jan walinac parlapjje, Diosarusti uñisipjjaraquiwa, ñankhanacaracwa arsupjje, wali wali tucurinaca, jach'achasirinaca, jan walinac uñstayirinaca, awquipar jan jaysirinaca,\njan amuyt'irinaca, cuntejj arsqui ucar jan phokherinaca, jan qhuyapayasirinaca, jan jake masiparus perdonirinaca, jan munasiñ chuymaniraqui.\nJupanacajj sum yatipjje cuntejj Diosajj jupanacan lurañap munqui ucjja, yatipjjaraquiwa uqham jan walinac luririnacajja jiwayatäñapa ucsa, ucampis jupanacajj lurasipcaquiwa, mayninaca uqhamanaca luripansa juc'ampwa uñjañ munapjjaraqui.


Tata Moralesax yatiyirinakan jan inak kamachinakxat yatiyapxañapatakiw mä kamach rixt'awiyi\nEvo Morales Jilïr Irpirix 1197 Kamach jichhürux Chukiyawun rixt'awiyi (Jamuqa: UCP)\nEvo Morales Jilïr Irpirix 1197 Kamach jichhürux Chukiyawun rixt’awiyi, uka kamachix yatiyirinakan jan inak kamachinakxat chillpanak yatiyapxañapatakiwa. Yatiyirinakax ukham rixt’ir uñjawiyapxarakiwa, Marka Jach’a Utan jikthaptawiyapxi.\nUka kamachimpix yatiyirinakax munapki ukjaw yaqhip markachirinakar yanapki uka kamachinakxat yatiyxapxani, ukaw amtaxa. Ukhamïpanx, rayruns qillqatanakans uñtañanakans ukhamaw kamachinakat yatiyañax apnaqatäxani.\n548 Kamachis mayjt’ayatäxarakiniwa, wawanakampir maxt’a q’axunakampir arxatki uka kamachi. Jichhax yatiyirinakax munapki ukjaw inak markachirinakar amuyt’ayañatak ukxat yatiyxapxani.\n“Anchhat uksarux munkañän ukjaw yatiyatäni. Taqiniw aynacht’ayat jikxatasipki jupanakar arxatir kamachinakxatx yatiyañätan. Aka machaq kamachimpix ukham yatiyäwinakax yatiyatapinïniwa, ukhamarus munkañäni ukjawa, janiw mun jan munaxa” sasaw tata Moralesax arsuwiyi.\nMarkasanx markachirinakar yatiyasiñapaw munata, ukhamat jaqjam uñjasiñax juk’amp arxatatäni sasaw Jilïr Irpirix arsuwiyi.\n“Jakañatakix yatiykipt’asiñax wali wakiskiriwa, jaqitakix ukhamaraki. Khusäñapawa, juk’amp khusa, yaticht’kiri, amuyt’aykiri, juk’ampis armt’at jikxatasipki uka markachirinakataki, pisin jakasirinakataki. Taqinin irnaqatasaw kikipat uñjasiñatakïñapa” sasaw Jilïr Irpirix sawiyi./RAR


Elizabeth Riveraxa, qilqt’iri ukhamarak Global Voices ukan mä arut yaqha arur jaqukipiriwa · Global Voices Aymarata\nElizabeth Riveraxa, qilqt'iri ukhamarak Global Voices ukan mä arut yaqha arur jaqukipiriwa\tJaqukipäw uñt'ayata/apkatata 25 jallu qallta phaxsi 2011 4:09 GMT\nAk uñt'ayama: Elizabeth Rivera kullakax aka maranw Global Voices ukar purt'ani, ukhatx Global Voices españolataki, inglesatakix sapakutiw mä arut yaqha aruru jaqukipt'wayi, ukatax GlobalVoices españolataki, Global Voices Online ukatakis kipka qilqawinakapx qilqt'arakiwa. Jupatak mä qawqha jiskt'anakaw utji. Kamisaki Elizabeth, jumxat arxayt'apxita, Kawkhatatasa, kawkhankasktasa, kuns lurta?\nPrimavera Árabe ukan yuritatawa, Twitter ukaruw cuentax jist'arta. Awatir jaqinakaruw arkta, jisnawa @JustAmira. Twitbon ukaw wal p'arxtayitu, ukatwa Global Voices ukar purta. Ukatx jank'akiw uka sitio ukan qilqatanak ullarta; ukatsti link ukan mä arut yaqha arur jaqukipañ yanapirinak munask uk uñjta ukat jista: “akatat nayaxa”. Ukürpachaw chikanchasta. Jichhax janiw aru jaqukiprikikti, jan ukasti qilqawinak qilqt'xta. Wali kusisitatwa, akan chikanchasitajatxa, juk'amp chikancht'asiñ amtanitwa. Wali askinakw yatiqawayta, ukhamarak yaqha jaqinakarus uñt'awayta. Elizabeth Rivera con su pequeña hija. 2011.\nMä juk'a (disciplina) ukakiw utjañapa. Kunawsati, jaqulipañax utjki ukhax mä uru, pacha churañatakix apst'astxa. Janiw kuns uka tukuyañkamax kurkti. Ukampirus jank'akiw qilqt'irita, ukatx yaqhanaks lurakiraktwa (jumax yatikstaxaya, irnaqaña, taykaña, chacha, qilqaña, masinaka, ukat juk'ampinakaw utji.) kunayman suxta jisk'a markan jakt sayatawa, ch'usasiwinakamat arxayt'apxita!\nJichhakiw amtasta, paqalquwa! México markanxD.F., Cuernavaca, San Cristóbal de las Casas ukatxCancún. Estados Unidos Irvine ukan jakaniwayta, Chino, California paypach markana. Chile, Santiago markana. México D.F. ukax yuriw markajawa. Californiax walja maranakaw yatintaniwayta, ukankarakiw mamajan wila masinakapaxa, jisk'atpach ukar saririyata. San Cristóbalanx mä marka tzeltal caphiya achuyirinakampiw irnaqaniwayta.\n2011n yatiqirinakan sartasipxatapaxa payïr chiqawa”revolución pingüina sata” 2006n maratpacha. Nayan amuyatajatakix ukan sartasirinakax jilïr ipirinakapachawa. Yatichäwix kawkirit sipans askiwa. Janiw jach'a yatiqañ utanakan jan walt'awipakikiti.\nAmuyatatx Chile markax jiltañ munaskiwa, aski yatichaw amtaniñapawa. Jilïr irpirimp yatiqirinakampix markatak askwa thaqhapxi. Siti askichäwir puriñ munapch ukhax jilïr irpiriw jaysawinak jaysañ jaytjañapa, yatiqirinakax amuyt'apxañaparakiwa, kunas janiw mä urut yaqha ururux jikikiptkaspati. Jumax jistati janiw jilïr irpirix ist'añ munkiti sasa?\nNayatakix conectasiñax kunayman tuqin aski. Carrera uka ajllkt ukatw akankta, ch'usasiñaw wal gustitu. Global Voices ukax sarawinakat ullart'irinakar amuyt'ayañan aski, ukhamarak yatiyawinaka, ukhamata arunakar jach'anchayañataki. Tukuyañataki, aski lurawinakam akar yanapt'asiñatak jaytkta ukxat arxayt'apxita.\nNayatakix askikiw chachajamp wawajamp mä virnis uru maleta wakichañaxa, ukat tuminku urux jan kuna jan walt'awin kut'ajañaxa. Markanak uñjañax wali askiwa, k'añask q'iwirirukiw kawkhans manq'añax uks jiskt'asipxirita. Ukampirus ullañax wal gustitu, jilpachax novelanaka, kunapachati wawajax yurxi ukhat janiw ancha pachanit ullañataki, jupamp anatañas wal gustitu. Yuspajara Eli! jiwasan Editora Regional Silvia Viñas, aruskipawayapxiwa, aka video ukanx mä amtaskayatakiw qhiparani:\nElizabeth kullakar Twitter tuqin arkañat janipun qhipartapxamti: @elimaguire.\nAka blog ullart'apxañäni Français, Svenska, English, Español\nCitizen MediaDigital ActivismPerfiles de Blogueros


LAS IDEAS SON PRIMERO: Altu pat qullasuy markankirin walja jisk’a jach’ qhathunakapa\nAltu pat qullasuy markankirin walja jisk’a jach’ qhathunakapa\n"Este pequeño comentario trata de los mercados y ferias que existe en la ciudad de El Alto cada vez se va propagando, realmente me sorprende ver feria cada dia en diferentes zonas." Taqi ujan,aka markanx sapurunjan uñstaski jisk’a qhathunaka, kawkhantix utji kunayman juyranaka ch’uxña achunaka, muxsa achunaka, ukat jikjataraksnaw manqha aljirinaka, ukatx arroz, fideo, azucara (abarrotes) uks jikjataraksnäwa. Juk’am jach’pach qhathunkanx jikjataraksnaw isi aljirinaka ,ukhamarax uta yanaka(muebles), pahayasiñ yanaka, akham qhatunakanx ñiyas phuqhataw utjaspa. Pichañanaka, jisk’a wawanakan anatañanakapa, jayu, phuphur aljirinaka. Jach’apach qhatunakax aka ujanakan utji: cenkata uka ujan uywanaka lunes urunakax utjiritäna alwax jaqinakax sinti phuqhapuniwa, ukatx pakajes tuqin domink urunakax phuqharaki,villa adela, ceja, ciudad satelite, viacha juk’am jach’apach qhathux 16 de julio ukan utji juywisa, doming urunakarakiw utjaraki, kunatix taqikun jikjatsnaja. Aljirinakax ukawjanakanak qamasipxaraki, mä qawqhanikiw jaypachat jutapxi. Juk’ampi yatxatañatakix yaqha qillqt’awij ullarapxasma, Jikisiñkama.\nPublicado por Teodora Romero en 21:28\nUkax ukjamapunïskiwa, aka Qullasuy markasanx kunayman qhathunakapuniw utji. uka qhathunaktuqiw taqi markachirinakas kunayman yänakx jikxattapxaraki. Qhathunakax Chukiyäw markans Altu pat parkans juk'amp laqanchayatäñapawa.\nyuspayara qillqt'atamatxa jilata, mä aruntaw jumataki,jumax kunjams amuyta qhatunak jan thakhinakan utjañapatakixa?


Jakejj waljanacwa amti, ucampis Tatitun munañapaquiwa phokhasi.\nCunapachatejj jan jisct'asiñajj utjqui ucqhajj, amtäwinacajja aynacht'iwa; walja amuyt'ayirinacampiw sumar mistsuñajj utji.\nTatitun amtäwinacapasti wiñayataquiwa, amtatanacapajj take pachanacan sayt'i.\nTatitojj ñankha lurir marcanacan amtatanacap t'unji, Tatitur jan iyawsir jakenacan amtatanacap aynacht'ayaraqui.\nMaynitejj jumanacat mä torre lurañ munaspajja, ¿janit nayrakatajj kont'asisin kawkhas kollkejj tucuyañataquejj munasispa ucjj amuyt'ascaspajja?\n Acaw amtäwejjajj take acapachataqui. Amparajjasti take marcanacaruw ajjsarayi.” Take ch'amani Tatituw uqham amti, janiraquiw qhitis jarc'caspati. Jupajj jichhas ajjsarayascaquiwa, janiraquiw qhitis yakha amtäwi churcaspati.\nWilljtanacajj munasiñam ist'ayita, take chuymamp jumar iyawsatajj laycu. Sarañajjäqui uca thac uñachayita, jumar almajj catuyasitajj laycu.\nJan ch'amañchasimti kamiriptañataqui; ucjjat llaquisiñjja apanucum.\n Ajayojjajj ajjsarañat qhathatisqui, jumasti, Tatay, ¿cunapachcamarac jan ist'quitätasti? Tatay, jutamaya, ajayojjarojj khespiyamaya, qhuyapayasiñam laycuy khespiyita:\n “Jacobon wawanacapa, ist'apjjeta, take qhitinacatejj Israel marcat jilt'apcta ucanaca. Janïraw jumanacajj nacipctati ucqhatpachwa k'epnakapjjsma, amparajjaruw ichusipjjsma. Chuymani jakenacäjjapjjät ucqhajj nayajj pachpaquïscäwa; kaka p'ekëjjapjjät ucqhasa uñjasipcaquïmawa. Nayaw jumanacarojj uscusipjjsma, nayaraquiw uñjasipcäma, nayaw uywasipcäma, khespiyapjjaraquïma. “¿Qhitimpis jumanacajj chicayapjjetasma? Jan ucajj, ¿qhitir uñtatätcha? Yakhepa jakenacajj bolsanacapat walja kori apsupjje, balanzanacansti kollkenac pest'apjjaraqui; ucatsti yakha diosanac luriri mä jakeruw jawsayapjjaraqui, mä dios lurañapataqui, ucat jupanacajj uca diosanacaru quillisipjjañapataqui. Callachipjjaruw apapjjaraqui, mä callañjjaruraquiw uscupjje, ucat janiraquiw onjjtquisa. Jakenacajj uca diosanacaru arnakasipcchini yanap mayisa, ucampis uca mayisitanacaparojj janiw ist'quiti, jupasti janiraquiw llaquinacatsa khespiycaraquispati. “Juchararanaca, aca amtapjjam, jan ucatak cusisipjjamti, jan ucasti wal amuyt'asipjjam, amtasipjjam cunanacatejj nayratpach lurascän ucanaca. Nayaquïtwa Diosajja janiw yakhajj utjquiti, nayätwa Diosajj, janiraquiw qhitis nayampejj chicachascaspati. Nayaw take cunan tucusiñapsa, kalltatpach yatiyta, nayratpachracwa cunatejj khepat lurascani ucanacsa yatiytjja. Nayasti sistwa: ‘Amtatanacajjajj phokhasipuniniwa; take cuntejj amtcta ucanacjja lurapunïwa. Inti jalsu toket mä jakeru jawsta, jayatpach jupajj aycha mank'an jamach'ir uñtataw jutani, juparaquiw amtatanacajj-jja phokhani. Arstwa, uqham luraraquëjja; amtastwa, uca amtatanacajjsti phokharaquïwa.’\nTatitojj janipuniw cuns lurcaspati profeta servirinacaparu jan yatiyasajja.\n ¿Cawquitsa juti jumanac taypin jan walt'añanacajja, uqhamarac guerranacasa? Jan wali amtatanacamajj chuymanacaman nuwasisqui, ucatwa juti. Jumanacajj cunsa jicjjatañpun munapjjtajja, jan jicjjatirjamäsinsti jiwayapjjtawa. Cunatsa envidiasipjjapuntawa, jan jicjjatirjamäsinsti ch'ajjwañanacaru, nuwasiñanacaruraquiw uscusipjjtajja. Janiw cuntejj munapcta ucjja jicjjatapctati Diosat jan mayipjjatam laycu. Mayipcta ucas janiw catokapctati jan wali mayipjjatam laycu. Jumanacan munañanacaman tucjañataquiquiw mayipjjtajja. ¡Jan Diosa chuyma jakenaca! ¿Janit jumanacajj yatipcta acapachampi sumancañajj Diosampi jan walincañätapjja? Qhititejj aca pachampi sumancañ munqui ucajj Diosan uñisiripawa. Ucatpï Diosan arupajj sejja: “Cuna ajaytï Diosajj jiwasan jacayqui ucajj wali munistu” sasa. Ucampis Diosajj qhuyapayasiñapampiw yanapistu, Kellkatasti saraquiwa: “Diosajj jach'a jach'a tucuri jakenacarojj janiw yanapquiti, ucampis munasiñapanjja llamp'u chuymaninacaruw yanapi” sasa. Diosaruy jaysapjjam, Supayataquisti sayt'asipjjaraquim, uca Supayasti jumanacatjja jaltawayjjaraquiniwa. Diosar jac'achasipjjam, jupasti jumanacarojj jac'achasiraquiniwa. Juchararanaca, amparanacam k'omachasipjjam. Jumanaca qhitinacatï acapachampiru, Diosampiru munasipcta ucanacasti chuymanacam k'omachasipjjaraquim. Llacthapisipjjam, jachapjjam, wararipjjaraquim. Larutanacamjja jachañarquipstayapjjam, cusisiñanacamsti llaquisiñaru cutiquipstayapjjaraquim. Dios nayrakatan jisc'ar tucupjjam, jupasti jach'aruw aptapjjätam. Jilatanaca, jan jumanacjjatjja jan walinacjja parlaquipasipjjamti. Qhititejj mä jilatat jan wali parlqui ucajja, uqhamarac taripqui ucasa, jan walwa leyjjatjja parli uqhamarac uca leyirojj tariparaquiwa. Leyirutejj jumajj taripstajja, taripiriw tuctajja leyir ist'añat sipansa. Ucampis mayniquiw ley churirejj utji, jupa sapaquiraquiwa Taripirejja, jupaquiraquiw khespiyaspasa jan ucajj t'unjaspasa. Ucampis jumasti ¿qhitiraquïta mayniru taripiristi? Qhitinacatejj aqham sapjjta: “Jichhürojj jan ucajj kharürusa uca marcaruw sarañäni, ucansti maraw utjañäni, alaquipa lurañäni, kollke jicjjatañäni” uc sirinacajj ist'apjjam: janiw yatipctati cunatejj kharürojj pascani ucjja. ¿Cunaraqui maynin jacañapasti? Mä urpjamaquiw uñstani ucatsti chhaktawayjjaquiwa. Ucampis aqhama sapjjañamawa: “Dios munani ucqhajja, jaccasinjja uc ac lurañäni” sasa. Ucampis jumanacajj jach'achasiñanacaman mantatajja cuns parlañ munapjjactawa, take uca jach'achasiñ chuymasti janiw walïquiti. Qhititejj asqui lurañ yatqui ucatsti janirac lurquiti ucajja, juch lurasqui.\n Jesusasti jupanacar jac'achasisinjja siwa: “Nayar churatawa take munañanïñajja alajjpachansa, acapachansa. Take acapachanquir jakenacar yatiyir sarapjjam, nayar arquir tucuyapjjam; bautisapjjam Dios Awquina, Dios Yokana, Dios Kollan Ajayun sutiparu. Yatichapjjaraquim take cuntejj nayajj jumanacar yatichapcsma ucanaca phokhaña. Amtasipjjapunim, nayajj sapürupuniw jumanacampïscta acapachan tucusiñapcama.”\nDiosajj Cristotaquiw ajllisistu janïra aca orakejj utjcän ucqhatpacha, k'omachata, jan cuna juchani jupan nayrakatapancañasataqui.\nUcampis jiwasa iyawsirinacaw uca samarañarojj manttanjja, ucatjja Diosajj saraquiwa: “Ucatwa jupanacampejj colerasta, ucat juramentomp saracta: Janiw mantapcasmati nayamp samarirejj” sasa. Ucampis Diosajj luräwipjja tucuyjjänwa aca orake lurcän ucqhatpacha.\n Kellkatanjja siwa: “¡Janiw mä asqui jakes utjquiti, ni mayniquisa! Janiw utjquiti mayni amuyt'irisa. Janiraquiw maynis Diosar thakerejj utjcaraquiti. Takeniw jan wali thaquir saranucupjje; takpachaniw jan wal lurapjje, ¡Janiw qhitis asqui lurirejj utjquiti! ¡Janiw maynis utjquiti! Jupanacan mallk'anacapajj jist'arpayatawa sepulturar uñtata. Parlatanacapampejj sallkjapjjewa. Catarin venenopjamaraquiw jupanacan lacanacapanjj utji. Arsutanacapasti maldeciña jan wali arunacaquiwa. Jiwayañataquis janc'aquiw jalapjje. Sarnakäwinacapansti t'unjatäñampi llaquisiñampiquiw utji. Janiraquiw sumancañ thacsa uñt'apquiti, ni Diosar ajjsarañsa amuyapcaraquiti.”\n “Cunjämatejj jallus, qhunus alajjpachat sarakanejja, janiraqui cutcatcjjeti, jan ucasti orakeruw chullunti, orakjja suma jasa tucuyi alinacsa mistuyaniraqui, jathas achuraqui yapuchañataquejja, t'ant'as mank'añataquejj utjaraqui, uqhamaraquiw lacajjat mistquis uca arunacajja, janiw nayan ucarojj ch'usaqui jan cun lurasajj cuttancaniti, jan ucasti cuntejj nayajj muncta ucwa luri, cuntejj nayajj siscta ucwa phokharaqui.\n Mä wawaw jiwasataqui yurini, Diosaw mä yokall wawa churistani, uca wawaw jichhajj apnakaraquini. Aqham sasaw sutichapjjaraquini: ‘Amtäwinacapanjja Muspharcaña, jan atipjcay Dios, Wiñay Awqui, Sumancañan Jilïripa’ sasa. Davidan tronopanwa kont'asiraquini, jupan reyïñ ch'amapasti take chekancaraquiniwa, suman sarnakasiñasti janipuniw tucuscaniti. Jupan reinopasti suma utjnokatäniwa, cheka asqui cancañjjaru, uqhamaraqui cunatejj chekapäqui ucjjaru utt'ayataraquïniwa, jichhüruta wiñaycama. Acsti take ch'aman Tatitun sinti jach'a munasiñapaw uqhamjja lurani.\n ¿Diosataquisti cunaraqui, jupatejj mutuñsa mä yatichäwi toke churañ munchi ucasti? Chekpachansa jupajj wali llamp'u chuymampiwa jakenacarojj uñji, jakenacajj jach'a mutuña catokañapa waquiscchïna t'unjatäñataqui ucasa, uqham toke Diosajj ch'amanïtapa uñacht'ayasiña munasa. Take acanacsti luriwa jupan jach'a cancañapa utjatap khanañchañataqui. Jiwasampi lurqui ucasti qhuyapayasiñap laycuwa ajllisistu janïr cunanacas utjquipana, jupampi gloriapan chekäñasataqui. Diosawa jawsistu, mayninacjja judionacata, mayninacsti jan judiöpquis ucanacata.\n Ucampis jumanacajj ajllit jakenacäpjjtawa, reyir sirviri tucuyat sacerdotenacäpjjaractawa; mä k'oma marcäpjjtawa; Diosan ajllisit marcapäpjjaractawa. Acasti lurasiwa, jumanacajj Diosan muspharcañ luräwinacap yatiyapjjañamataqui. Uca Diosaraquiw jumanacarojj ch'amacat irpsusinjjapjjtam, suma muspharcañ khanapar mantjjapjjañamataqui. Jumanacajj nayrajj janiw mä marcäpcäyätati, jichhasti Diosan marcapäjjapjjtawa. Nayrajj janiw qhitis jumanacatjj qhuyapayascänti, ucampis jichhajj Diosaw qhuyapayasjjapjjtam.\n Jichhajj waliquiwa, amuyasctwa cunjämtejj jiwasanacajj acapachan t'akhesisctan ucjja, janiw mayachcsnati Diosan jach'a cancañapa uñjcañäni ucampejja. Wali suyt'añampiwa take acapachajj suyt'asqui cunürutejj Diosajj khespiyat jakenaca uñstaycani uca. Acapachasti juchañchatawa, ucasti janiwa jupan sapa munañap laycuti, jan ucasti Diosaw uqhamäñapataqui waquichawayatayna. Ucampis uca suyt'añajj utjapunïnwa, aca orakejj librëjjañapataqui tucusiña esclavöñata, Diosan wawanacapan khespiyat jacäwipana. Jichhürcamajj yattanwa cunjämtejj aca Diosan lurat orakejj wal t'akhisisqui, cunjämtejj mä wawachasir warmejj wararisqui uqhama. Janiw aca orake sapaqui t'akhesquiti, jan ucasti jiwasanacas uca quipcaraquiw t'akhestanjja, Ajayojj niyaw jiwasjjancjje, cunatï walja catokañäquis ucan kalltapawa utj-jjestu. Jiwasanacasti aykopjjaractanwa cunürutejj Diosajj wawanacapjama tucuyquistani uca uru suyt'añana cunapachatejj janchinacasajj khespiyat uñjascani uca uru. Uqham suyt'äwi laycuquiwa khespiyatätanjja, ucampisa maynitejj uñt'chi cuntejj suyasqui ucjja, ucasti janiw suyt'añäcjjeti, jupan uc uñj-jjatap laycu. Ucampis cuntejj suyapctan ucjja janiw uñjctanti, ucampis llamp'u chuymampiw suyt'apjjañasa.\n Diosajj take aca arunacwa parläna: “Nayätwa juman Tatitu Diosamajja, nayaw Egiptotjja apsunsma cawqhantejj sirviñampi t'akhesiscayäta ucqhatjja. “Janiw jumajja nayat sipana yakha diosanacjja uscusïtati. “Janiw cuna casta uñtan diosanacsa lurasïtati, ni alajjpachancqui ucanacar uñtatsa, ni aca orakenjja cunanacatejj utjqui ucanacar uñtatsa, uqhamarac kota mankha orakenquirir uñtatsa. Janiwa uca diosanac nayrakatan alt'asïtati, janiraquiw yupaychätasa, naya sapaquïtwa jumana Tatitu Diosamajja, janiw muncti yakhanacampïpjjañama, nayaraquiwa mutuyaracta awquinacan juchanacapatsa, uqhamarac cunapachatejj nayar uñisipquitu ucqhajja wawanacarusa, allchhinacarusa, allchhinacan wawanacaparusa. Ucampis nayajj qhuyapt'aytwa waranka wawanacapan wawanacaparu, qhitinacatejj munapquitu, uqhamarac camachi arunacajjarus phokhapqui ucanacarojja. “Janiwa Tatitu Diosaman sutipjja inamayataqui aytasïtati, jupasti inamay sutip aytasirirojj mutuyaquipuniniwa. “Amtasïtaw samarañ urutjja, uca urojj Diosaru jach'añchañataqui, jumasti sojjta uruw irnakasïta, take cuntejj jumatac lurasiñ muncta ucanaca, ucampis pakallköri samarañ urusti Tatitu Diosamaru loktatawa. Ucatsti uca urojj jumajja janipuniw cunsa lurätati, ni yokamasa, ni phuchamasa, ni sirvirinacamasa, ni uywanacamasa, ni utaman jacqui uca jaya marcanquir jakesa cunsa lurapjjañapäquiti. Tatitusti sojjta urunwa alajjpacha, aca orake, kotanaca, uqhamarac cunanacatejj ucan utjqui ucanacsa luräna; ucampis pakallko urunjja samaränwa. Uca laycuwa Tatitojj bendice samarañ ururu, uqhamarac arsuraqui uca urojj juparu loktatätapa. “Awquimaru, taycamaru jach'añcham, uqhamata Tatitu Diosamajj churcätam uca orakena jaya maranac jacañamataqui. “Janiw jiwayätati. “Janiw yakhanacampi wachok lurätati. “Janiw lunthatätati. “Janiw jake masima contrajja cuna c'ari arunacsa parlätati. “Janiw munapayätati jake masimana utapsa, ni warmipsa, ni sirvirinacapsa, ni vacapsa, ni asnopsa, ni cunanacapatejj utjqui ucanacsa.”


Global Voices Aymarata · Taypi sata phaxsi 2012\nTaypi sata phaxsi, 2012\nJallu qallta phaxsi 2021 1 Qillqata\nLapaka phaxsi 2020 1 Qillqata\nTaypi sata phaxsi 2020 4 Qillqatanaka\nSata qallta phaxsi 2020 1 Qillqata\nWali aski isturyanaka Ta Taypi sata phaxsi 2012\nPanamá: Martinelli Jilïr irpirix markarux kamchi (Ley) 72 uka t'unjañ amatwa yatiyi\nLatin America29 Taypi sata phaxsi 2012\nIran: “Sapak Siria-r Jaytxapxama, Jiwasat Lup’ipxam”\nMedio Oriente & Norte África19 Taypi sata phaxsi 2012\nColombianunakax 24 pachan jan jiwatanak utjañap mayipxi\nLatin America15 Taypi sata phaxsi 2012\nIsturyanaka Ta Taypi sata phaxsi, 2012\nSiria markan jan walt'aw utjki ukan jamuqanakapa\nMedio Oriente & Norte África 31 Taypi sata phaxsi 2012\nSirios uksankir phuturaphunakax uraqpachanw uñt'ayasipki, Siria markan jan walt'äw utjkan ukxat uñt'ayasa. Ukakipansti, yatiyirinakax juk'akiw uñt'ayapxäna, Siria markatx sinti jan walt'äwinakapuniw uñt'ayasi.\nTurquía: Miles ukanakax Estambul ukanw qhurut arst'asipxi Seria markamp ch'axwawix utjki ukxata\nTurquía markan ejercitunakax sirio uksankirinakaruw jan walt'aykataynati. Turquia markat mä yatiyaw taypin arst'awayi.\nLibia: Khamis Gaddafi ukax chiqat jiwata?\nMedio Oriente & Norte África 30 Taypi sata phaxsi 2012\nKhamis Gaddafi ukax jiwatapachati? Chiqpach jiwata? ukax arsüwix dictador libio Muammar Al Gaddafi tatapan mä mara jiwatapatw arusita.\nParaguay: Internet ukan uñch'ukirinakax jan kuna iyawsäwimpiw yatiyäwinak uñt'ayir sitio jark't'apxi\nLatin America 28 Taypi sata phaxsi 2012\nParaguay markanx mä llaki luräwiw utjawayi jark’at tamanakata. Pä Internet churirinakaw AbcColor.me chiqa jan kuna judicial kamachimpi jark’apxi.\nBahréin: Pusi tuytiruruw jist'antapxatayna\nMedio Oriente & Norte África 25 Taypi sata phaxsi 2012\nBahréin markan Ministerio del Interior ukarjamaxa, «pusi tuytiruw jist'antata medios sociales ukar jan walt'ayatapata». Ukampirusa, yatiyaw uñt'ayat taypinx [en] laphinakan uñsti: medios sociales ukar jan walt'ayata. Ali Al-Haiki, Abdullah Al-Hashimi, Ali Mohamed ukat Salman Abdullah tuytirunakax paqallqu uruw jist'antat jikxatasipxani yatxatäwinakax suma yatitsiñapkama. Bahréin markan jilïr irpirinakapax sapxiwa Constitución ukax libertad...\nTunka yänakax qhanpachanx copyright (infografia) ukax janiw jark’t’atañapakiti\nCitizen Media 25 Taypi sata phaxsi 2012\nAka inphuraphiyanxa, ONG Derechos Digitales ukasti yatiyiwa tunka uñt’at yänak internetan lurktan ukanakaxa janiw yatxatirina yatiñapax jark’atañapakiti.\nCosta Rica: Silvestre uka jakäwir arxatañatak kamachinak luratax sarantaskiwa\nLatin America 23 Taypi sata phaxsi 2012\nNayrüru 10 uru taypi sata phaxsit 2012 maranx Laura Chinchilla irpirix mä decreto rixuntawayatayna, laq'u uywanakar arxatañataki.\nAsia Oriental 20 Taypi sata phaxsi 2012\nTunka suxtan uru saraqkäna sata phaxsina, Shenzhen markanx Kimsa arsusirinakaruw katuntapxi, jupanakax sumakw arsusipxana, waranqaninakaw Japontuq arsusirinakax uñacht’ayapxi, jallukjam utjipanx pallapallanakax p’arxtakipxarakinawa, ukat laktasin uñjapxana, ukat arsusirinakaruw irptapxana.\nVenezuela: Chávez jilax Caracas markan campañap yanapt'irinakapamp jist'antäna\nLatin America 7 Taypi sata phaxsi 2012\nHugo Chávez irpirix arsusïwinakampiw Caracas markan 4 uru taypi sata phaxsit campañap jist'antawayi. Jallus purintaskpa sasina, Caracas markanx arkirinakapax walipuniw callinakan phuqhantapxäna, wiphalanak khiwt'asisa, 7 uru taypi sata phaxsin chhijlläwin yanapt'añ amtampi. Waljaniw ukürux kunati phuqhask ukat videonak YouTube ukar apkatas uñt'ayapxäna.\nVenezuela: Twitter uka apnaqañatak mä manuala chhijllaw uruna\nLatin America 6 Taypi sata phaxsi 2012\nFundación Miguel Otero Silva mä capacitación lurañ amtawayi, ukhamarusa, marqachirinakarux mä manual uñachayi kunjams jupanakax twitter uka apnaqapxaspa jutïr 7 uru taypi sata phaxsina 2012 marana aka Venezuela markan jilïr irpir chhijllañ urutaki.\nVenezuela: Capriles jilax Caracas marakan campañap jist'antawayxi\nLatin America 3 Taypi sata phaxsi 2012\nWillküru (domingo) 30 uru sata qallta phaxsitxa, Henrique Capriles ukan partidupax Caracas markan campaña candidato presidencial uka jist'antxäna. Capriles ukasti jutïr chhijlläw 7 uru taypi sata phaxsit Hugo Chávez jilar atipt'añatakiw sarantaski (candidateando).


¿Kunatakis Diosajj aka Oraq luräna? | Suma yatiyäwinaka\n1. ¿Kunatakis Diosajj aka Oraq luräna?\nAka Oraqjja, jaqenakan jakasipjjañapatakiw Jehová Diosajj lurawayi. Adanamp Evampir lurkäna ukhajja, janiw alajjpachan jakapjjañapatak lurkänti, kunattejj angelanakatakiw alajjpach luräna (Job 38:4, 7). Diosajj Adanarojj mä suma jardinaruw uskutayna, ukajj Edén satänwa (Génesis 2:15-17). Ukat jupasa, wawanakapasa wiñayatakiw aka Oraqen jakasipjjasapäna. Salmo 37:29 ukat 115:16 liytʼäta.\nEdén jardinajj janiw Oraqpachankänti, jan ukasti mä cheqankakïnwa. Ukat Adanamp Evampejj walja wawanïpjjañapänwa, ukhamatwa aka Oraqer mirantasin jukʼat jukʼat mä suma paraisor tukuyapjjasapäna (Génesis 1:28). Cheqas aka Oraqejj jaqenakan utjasiñapatakiwa, ukhamajj janiw kunakipansa tʼunjatäkaniti. Salmo 104:5 liytʼäta.\n2. ¿Kunatsa aka Oraqejj jan mä paraisojje?\nAdanamp Evampiw Diosar jan istʼapkataynati, ukatwa Edén jardinat jaqonukut uñjasipjjäna. Ukhamatwa paraíso oraq aptʼawayapjje, ukat janirakiw khitis uk askichirjamäkänti. Kunjamtï Biblian siskejja, ‘aka Oraqejj ñanqha jaqenakar katuyatawa’ (Job 9:24). Génesis 3:23, 24 liytʼäta.\nUkhamajj ¿kuntï Jehová Diosajj jaqenakatak amtkäna ukanak armasjjpachati? ¡Janiwa! Jupajj taqe chʼamaniwa ukat janirakiw inamay amtirikïkiti (Isaías 45:18). Ukat jutirinjja, kunjamtï Diosajj qalltan jaqenakatak amtkäna ukhamäjjaniwa. Salmo 37:11, 34 liytʼäta.\n3. ¿Kunjamatsa aka Oraqejj mä paraisor tukuyasini?\nDiosan Reinopan reyipjamajja, Jesusajj aka Oraq mä paraisoruw tukuyani. Angelanakamp chikasti, Armagedón sat chʼajjwäwinwa Diosan taqe uñisirinakapar tʼunjani. Supayajj waranqa maranak jistʼantatäniwa. Ukat Diosan loqtirinakaparojj uka tʼunjäwit qhespiyaniwa, kunattejj Jesusaw jupanakar irpani ukat jarkʼaqarakini, qhepatsti wiñayaw paraison jakjjapjjarakini. Apocalipsis 20:1-3 ukat 21:3, 4 liytʼäta.\n4. ¿Kunapachas tʼaqhesiñanakajj tukusjjani?\n¿Kunapachas Diosajj jan waltʼäwinak tukjani? Jan waltʼäwinakan tukusiñap jakʼanjjatap yatiñatakejja, kunanakas pasañapäna ukwa Jesusajj sum qhanañchäna. Ukhamajj kunanakatï jichhürunakan jaqenakar jan waltʼayaski ukanakaw ‘akapachan tukusiñap’ jakʼanjjatap uñachtʼayistu. Mateo 24:3, 7-14, 21, 22 liytʼäta.\nJesusajj waranq maranak alajjpachat aka Oraqjjar apnaqankani ukhajja, kunanakatï tʼaqhesiñanak utjayki ukanakwa chhaqtayjjani (Isaías 9:6, 7; 11:9). Ukhamajj Jesusaw reyjam apnaqjjani, ukampis jilïr sacerdoterakïniwa ukhamatwa Diosar munasirinakan juchanakap qʼomachjjarakini. Ukhamajj Jesús toqew Jehová Diosajj usunaksa, chuymankipstañsa ukat jiwañsa chhaqtayani. Isaías 25:8 ukat 33:24 liytʼäta.\n5. ¿Khitinakas paraison jakapjjani?\nJehová Diosan Qhanañchirinakapan Tantachasiñ Utanakapanwa, Diosar wal munasiri ukat Jupan munañapat yateqañ muniri jaqenakar uñtʼäta\nDiosar istʼir jaqenakaw paraison jakapjjani (1 Juan 2:17). Jesusajj aski chuyman jaqenakar thaqhanipjjam, ukhamatwa Diosat yateqasin qhespipjjarakini sasaw arkirinakapar säna. Jichhürunakanjja, Jehová Diosajj millón millón jaqenakaruw paraison jakapjjañapatak wakichaski (Sofonías 2:3). Jehová Diosan Qhanañchirinakapan Tantachasiñ Utanakapanwa kunjamsa chacha warmejj sum apasipjjaspa, wawanakaparus sum uywapjjaspa ukat Biblian suma yatiyäwinakapsa sum katoqapjjaspa ukanak yateqapjje. Miqueas 4:1-4 liytʼäta.


Isaías 50 - Holy Bible [Aymara Bible 1997] - (Isa 50)\nTatitojj siwa: “¡Jan amuyapjjamti nayan Israelaru qhitanucutajj-jja, jupasti taycamawa, cunjämtejj mä jakejj warmiparojj apanucqui uqhama, jan ucajj nayan jumanacar esclavot aljatajjsa, qhitimpisa manunïtajj laycu! Jumanacajj aljatäpjjayätawa, jucha lurapjjatam laycu; jumanacan taycama Israelasti apanucutaraquïnwa, jumanacajj nayatac sayt'asipjjatam laycu.\n¿Cunatsa nayajj jutcta ucapachajj jan qhitirus jicjjatctjja? ¿Cunatsa jawsatajjarojj jan qhitis jaysquitojja? ¿Janit jumanacasti nayan khespiyañajjsti iyawsapcta? ¿Janit amuyctasti nayajj ch'amanïtajja jumanacar khespiyañataquejja? Nayataquejj janiw cunäquis mä aru arsuñajja, uqhamat kotar wañt'ayañataqui, uqhamaraqui jawiranacasa ch'usa wasarar tucupjjañapataqui, uqhamat chawllanacajj umatjam jiwarapjjañapataqui, umatjamasa ñusantapjjañapataquiraqui.\nNayaw alajjpacharojj lutot isthapiyta, llaquisiñ isimpiw isthapiyaracta.”\nTatitojj yatichituwa karitanacaru suma arunacampi chuymachañajjataqui. Sapa khantatiw nayarojj sum kont'ayitu, uqhamat suma ist'añajjataqui.\nTatituw nayarojj amuyt'a churaraquitu, nayasti janiw ch'urqhisctti, janiraquiw maysarus uñtcaractti.\nJiqhanejj churta nayar jawk'añapataqui, sunqhanacajjsa jiq'irayasiractwa. Qhitinacatejj nayar jisc'achapjjetäna, uqhamaraqui thuscatapjjetäna ucanacatsa janiw maysaru uñtcaractti.\nTatituw nayarojj yanapasquitu, ucatwa jaken jan wali arunacapajj jan chuyma ust'ayquituti, ucatracwa nayajj mä karkar uñtata suma sayt'astjja, yatiractwa nayajj janiw cuna p'enksa pascäti.\nJac'ajjancasquiw nayar arjjatirejjajja. ¿Qhiticha naya toke cun saña muni? ¡Jinay takeni sarapjjañäni juezan nayrakataparu! ¿Qhiticha cun naya toke juchañchasa arsuñ muni? ¡Jutpan ucatsti saraquitpan!\nTatituw nayarojj yanapasquitu; ¿qhitirac juchañchitaspa? Take uñisirinacajjas chhaktjjapjjaniwa, cunjämtejj qharojj mä isi tucjquejj uqhama.\nJumanaca qhitinacatejj Tatitur jach'achapjjta ucanacajja, sirviripan arunacapsa ist'apjjaracta, inas ch'amacan sarnakapjjsta, jan mä jisc'a khanani, Tatitur take chuyma iyawsapjjam, Diosamaruraqui jaysapjjam.\nUcampisa take qhitinacatejj nina aktayapqui, uqhamaraqui nina mich'inacsa waquichapcaraqui ucanacajj, pachpa jupanacan waquichat ninaruw jalt'apjjani, cawquïri flechanactejj jumanacpacha waquichapcta ucanacaru. Pachpa Tatituw aca mutuyäwi jupanacarojj apayanini, pachpa mutuyäwi taypin liwinucutaw liwisipjjaraquini.


1 Corintios 11 | Online Bible | New World Translation\n“Nayat yateqasipjjeta” (1)\nFamilia pʼeqtʼañampita, pʼeq chʼoqtʼasiñampita (2-16)\nTatitun Cenap amtaña (17-34)\n11 Jumanakajj nayat yateqasipjjeta, kunjamtï nayajj Cristot yateqaskta ukhama. 2 Jilatanaka, jumanakajj taqe kunansa nayat amtasipjjapunistawa, kunjamtï nayajj yatichapksma ukarjamapuniw taqe kunsa lurasipktajja, ukatwa nayajj walik ukham lurasipktajja sañ munapjjsma. 3 Ukampis ak yatipjjañamwa munarakta, taqe chachan pʼeqepajj Cristowa, warmin pʼeqepasti chachawa, Criston pʼeqepasti Diosawa. 4 Kunapachatï mä chachajj pʼeqe chʼoqtʼata oración luri, jan ukajj profecía arunak parli ukhajja, pʼeqeparuw phenqʼachi, 5 kunapachatï mä warmejj pʼeqep jan chʼoqtʼasis oración luri, jan ukajj profecía arunak parli ukhajja, pʼeqeparuw phenqʼachi, qʼalsa ñikʼutap mururaskaspa ukhamawa. 6 Mä warmitejj pʼeq jan chʼoqtʼaskchejja, walïspaw ñikʼutap khuchurasiñapajja, ukampis niyakejjay warmitakejj ñikʼut khuchuratäñasa jan ukajj qʼala mururatäñas mä phenqʼächejja, chʼoqtʼasiñapawa. 7 Mä chachajj janiw pʼeqep chʼoqtʼasiñapäkiti, jupajj Diosar uñtasitawa, Diosaruw jachʼañcharaki, warmisti chacharuw jachʼañcharaki. 8 Chachajj janiw warmit jutatäkiti, jan ukasti warmiw chachat juti. 9 Ukhamarus chachajj janiw warmi kawsa luratäkiti, jan ukasti warmiw chacha kawsa luratajja. 10 Ukatpï mä warmejj pʼeqep chʼoqtʼasiñapajja, ukaw chachapar istʼatap mä señalar uñtat uñachtʼayi, ukjja angelanak laykuw lurañapa. 11 Ukhamarus Tatitun arkirinakap taypinjja, janitï chachajj utjkaspajja janiw warmejj utjkaspati, janitï warmejj utjkaspajja janirakiw chachajj utjkaspati. 12 Kunjamtï warmejj chachat jutkejja, ukhamarakiw chachajj warmit juti, ukampis taqe kunas Diosatwa juti. 13 Jumanak pachpa amuytʼapjjam: ¿mä warmin jan pʼeqe chʼoqtʼata Diosar oración lurañapajj walikïskiti? 14 Jaqenakajj kunjam luratäpkitï ukajj ¿janit yatichapktamjja? Chachatakejj jachʼa ñikʼutanïñajj mä phenqʼawa, 15 mä warmitejj jachʼa ñikʼutanïchejja, jupatakejj mä honrawa. Mä chʼoqañ lantejj ñikʼutaw juparojj churasi. 16 Maynitejj yaqha costumbre arkañat jiskhisiñ* munchi ukhajja, janiw jiwasansa ni Diosan congregacionanakapansa yaqha costumbrejj utjkiti. 17 Kunanaktï sapksma ukampejja, janiw walik ukham lurapjjtajja sañ munapksmati, jumanakajj janiw yanaptʼasiñatak tantachasipktati, jan ukasti jan waltʼayasiñatakiw tantachasipjjtajja. 18 Nayraqatjja congregacionan tantachasipkta ukhajja, jumanak taypin tʼaqa tʼaqa sarnaqañ utjatapwa nayajj istʼta. Ukajj cheqäpachaw siristwa. 19 Jumanak taypin sectanakaw uñstani, ukhamat jumanak taypin khitinakas Dios nayraqatan suma uñjatäpjje ukajj qhan amuyasiñapataki. 20 Jumanakajj mä cheqan tantachasipkta ukhajja, cheqpachansa janiw Tatitun Cenapa manqʼañatak tantachasipktati. 21 Tatitun Cenapa amtañatak horasäjje ukhajja, yaqhepanakajj janïräkipanwa cenap manqʼasjjapjje, ukatwa maynejj manqʼat awtjatäski,* maynisti machantatäjjaraki. 22 ¿Janit jumanakajj manqʼañatakisa umañatakisa utanïpkta? Jan ukajj ¿Diosan congregacionaparojj jiskʼachapjjtacha, jan kunanïpki ukanakarojj phenqʼachapjjaraktacha? ¿Kamsapjjarakirismasti? ¿Walik ukham lurapjjtajja sapjjämati? Janiw nayajj ukham sapkirismati. 23 Kunanaktï nayajj Tatitut katoqkta ukwa jumanakar yatichapjjsma, mä arunjja kunapachatï Tatit Jesusajj aljantat uñjasiñapäkäna uka arumajja, mä tʼantʼa jupajj irtäna, 24 Diosar yuspärasajj pachjasaw akham säna: “Akajj cuerpoj sañ muni, jumanak layku churatawa. Akjja nayat amtasisin lurasipkakim” sasa. 25 Cena tukuyasajj ukhamarakiw copampejj luräna, akham sasa: “Aka copajj machaq pacto* sañ muni, wilajampiw uka pactor mantasini. Sapa kuti aka copat umtʼapkäta ukhajja, nayat amtasisin ak lurasipkakim” sasa. 26 Sapa kuti uka tʼantʼat manqʼasasa jan ukajj uka copat umtʼkasasa, Tatitun jiwatapat yatiyasipktajja, jupajj jutkani ukapachkama. 27 Khititejj Tatitun tʼantʼapat jan respetomp manqʼki jan ukajj copapat umtʼki ukajja, Tatitun cuerpop contra ukhamarak wilap contraw juch luraski. 28 Nayraqatajj kunjam chuymanis ukwa jupa pachpajj sum uñakipasiñapa, ukhamatakwa jupajj tʼantʼat manqʼaspa, copatsa umtʼaspa. 29 Khititejj Tatitun cuerpopajj kunamp sasisa uk jan sum amuytʼasin manqʼani jan ukajj umani ukajja, jupa pachpa juchañchasiñatakiw manqʼanisa umanisa. 30 Ukatwa jumanakat waljanejj aynachtʼatäpjjtajja, usutäpjjaraktajja, waljanirakiw jumanakat jiwatäjjapjjtajja.* 31 Jiwasatejj kunjamätansa uk sum amuytʼassnajja, janiw juzgatäksnati. 32 Ukampis juchañchatäktan ukhajja, Jehová* Diosamp cheqañchatäsktanwa, ukhamat jan akapachamp chika juchañchatäñataki. 33 Ukhamajj jilatanaka, manqʼasiñatak tantachasipkäta ukhajja, maynit maynikam suyasipjjam. 34 Maynitejj manqʼat awtjatächejja,* utapan manqʼaspan, ukhamat tantachasipkäta ukhajj jan jumanakar juchañchasiñapataki. Ukampis yaqha jan waltʼäwinakjja, ukar purinisaw askichäjja.\n^ Variante: “sikhintasiñ; chhikhisiñ”.\n^ Variante: “utjatäski”.\n^ Ukajj janiw cheqpach jiwañat parlkiti, jan ukasti Diosamp sum apasiña aptʼasipjjatapatwa parlaski.\n^ Variante: “utjatächejja”.


Eddy Luis Franco, Empresa de Telecomunicaciones (ENTEL) irpiri (Jamuqa: Llika)\nChharminthix tata Eddy Luis Francow mä llika chiqwa k’umar jakañampit qullqichäwimpit k’uchirt’añampit markachirinakan jiskht’asipxañapatak uñt’ayawiyi, https://digital.entel.bo/ uka. Uka chiqanx k’umar jakañxat qullqichañxat k’uchirt’añxat markachirinakatakix yatiyäwinakax utji.\n“ENTELanx inak mantañatakiw mä llika chiqa uñstayañ amtawiyapxtha, (ukar mantatax) janiw meganak manq’skaniti. Uka chiqanakanx yatiqañatak k’umar jakañatak k’uchirt’añatak yatiyäwinakax uñt’ayatäni” sasaw sawiyi.\nLlika chiqanx panka juk’achatanakamp Bolivia películanakamp luräwinakat yatiyatanakamp yatiqañ yatiyäwinakamp k’umar jakañ yatiyäwinakamp COVID-19 usut jark’aqasiñatak yaticht’äwinakamp qullqichañ amtanakamp llika apnaqañ yatichäwinakampiw utji.\nCOVID-19 usun uñstatapatx llika apnaqañaw juk’amp munasi, ukatw irpirinakjamax ukham utjañap amtawiyapxtha sasaw mama Isabel Fernándezax arsuwiyi, jupax Yatiyañ P’iqichirirakiwa.\nPacha uñjañxat pacha jan q’añuchañxat markachäwxat amuyxat tecnologíat qullqichäwxat anatañxat k’umar jakañxat k’uchirt’äwinakxat saräwinakxat cine ukxat juk’a qullqichirinakar yanapt’añxat atamirimp atipt’asitxat hackatonanakxat yatiqañ legonakxat ruwutinak lurañxat COVID-19 usu jan utjxan ukjax kunjamänisa ukxat yatiyäwinakax utji, aruskipt’añatakis ukanx utjarakiwa./RAR


¿Kunatsa Jehová Diosan Testigonakapajj jachʼa tantachäwinakan tantachasipjje?\nAka fotonakanjja, ¿kunja kusisitas jilat kullakanakajj jikjjatasipjje uk amuytati? Jehová Diosan Testigonakapan mä jachʼa tantachäwipankasipkiwa. Ukham walja jilat kullakanakampi tantachasisajj wali kusisitaw jikjjatasipjje, kunjamtï Diosan nayra servirinakapajj jikjjatasipkäna ukhama, jupanakajj maran kims kutiw tantachasipjjañapäna (Deuteronomio 16:16). Jehová Diosan Testigonakapajj sapa maraw kimsa jachʼa tantachäwinak apapjjaraki, Asamblea de Circuito satäkis ukjja maran pay kutiw mä urukam apapjje. Ukatjja, Asamblea Regional satäkis ukjja maran may kutiw apapjjaraki, ukajj kimsa uruw apasi. ¿Kuna askinaksa ukanakar sarasajj jikjjatapjje?\nJukʼamp munasipjjañapatakiw yanaptʼi. Walja jaqenakamp Jehová Diosar jachʼañchañajj israelitanakatak wali kusiskañänwa, ukhamarakiw Jehová Diosan Testigonakapajj walja jilat kullakanakampi Diosar yupaychasajj wali kusisit jikjjatasipjje (Salmo 26:12; 111:1). Ukanwa yaqha tamankiri, jan ukajj yaqha markanakat jutiri jilat kullakanakamp jikisipjje. Ukat manqtʼasiñ horasarojj juntukiw manqtʼasipjjaraki, ukhamatwa Diosar yupaychasajj amigonakapampis sum parltʼasipjje (Hechos 2:42). Aka oraqpachankir jilat kullakanakajj qhawqha munasiñampis uñjasipjje, ukwa tantachäwinakan qhan uñachtʼayapjje (1 Pedro 2:17).\nDiosar yupaychañan nayrar sarantaskakiñatakiw yanaptʼi. Israelitanakatakejj Qollan Qellqatanakat amuytʼañajj wali askipunïnwa (Nehemías 8:8, 12). Jehová Diosan Testigonakapatakejja, kuntï jachʼa tantachäwinakan yatichasi uk istʼañajj wali askirakiwa. Taqe ukanakajj Bibliarjam apstʼatawa. Arstʼäwinakampi ukat uñachtʼäwinakampiw kunjamsa maynejj Diosan munañap luraspa uk yatichasi. Aka jan wali urunakanjja, waljaniw cristianöpjjatap laykojj jan walinakan uñjasipjje, ukampis kunjamsa ukanak atipapjje uk istʼañas wali chʼamañchkiriwa. Asamblea Regional satäkis uka tantachäwinjja, Bibliat apstʼat dramanakaw utjaraki, ukanjja kunjamtï nayrajj isisipjjerïna ukham isthapisisaw Biblian utjki uka sarnaqäwinak sum uñachtʼayapjje, ukanakajj wal sapa maynir yanaptʼaspa. Ukat Diosar katuyasitap uñachtʼayañ munapki ukanakatakejja, sapa jachʼa tantachäwinwa bautisasiñajj utjaraki.\n¿Kunatsa jachʼa tantachäwinakar sarañajj wali kusiskañajja?\n¿Kunjamsa jachʼa tantachäwinakar sarañajj jumar yanaptʼiristam?\nJilat kullakanakar jukʼamp uñtʼañ munstajja, mayan utjkani uka jachʼa tantachäwiparuw sarasma. Kunanakatsa yatichasini uk yatiñatakejj yatichirimaruw jachʼa tantachäwin programap uñjjattʼañatak mayisma. Kawkinsa ukat kunapachas uka tantachäwejj apasini ukjja, calendariomaruw qellqtʼasiñama ukat ukar sarañatakiw chʼamachasiñama.\nJiskʼa video: Jehová Diosan Testigonakapan sapa mara apaski uka jachʼa tantachäwinaka\nKunatsa aka Oraqpachanjja walja millón jaqenakajj jachʼa tantachäwinakar sarapjje ukwa akan uñjäta.


Tower of Babel in Aymara\nCentral Aymara (1997 edition)\nQhä tiemponsti take jakesa mä casta parlaniquïnwa.\nCunapachatejj inti jalsu toket mistunipjjäna ucapachajj, Sinar sisqui ucsa token mä pampa orake jicjjatapjjäna, ucatsti ucanwa jacapjjäna.\nMä urusti jupanaccamaw parlt’asipjjäna aqham sasa: “Ladrillonac lurañäni, ucatsti ninaruw phichsuñäni” sasa. Uqhamwa ladrillonaca apnakjjapjjäna kalanac lantjja, ucatsti mezcla lantjja asfalto apnakjjapjjaraquïna.\nUcatsti sapjjaraquïnwa: “Jutapjjam, jichhajj mä jach’a marca sayt’ayañäni, uqhamarac torrepas alajjpachar puriñcama lurasipjjañäni. Uqhamatwa takeninsa uñt’atäñäni, ucatsti janiraquiw take aca orakpacharu aywitatcañäniti” sasa.\nUcampisa Tatitu Diosajj uca marca, uqhamarac cuna torrtejj lurasipcän uca uñjiriw sarakanïna,\nucatsti saraquïnwa: “Jupanacajj mä sapa marcaquïpjjewa, mä sapa arucwa parlapjjaraqui, ucatpï aca lurañjja kalltapjjejja, jichhasti jupanacajj janiw uca lurañjja apanucupcaspati.\nParlanacap mayjt’ayir jichhajj sarakañäni, uqhamat jan jupanaccama cuna parlatanacapsa amuyasipjjañapataqui” sasa.\nUqhamwa Tatitu Diosajj take acapacharu anatatäna, ucatsti jupanacajj uca marca lurañsa apanucjjapjjaquiraquïnwa.\nUca chekanwa Tatitojj take jakenacan parlanacapjja mayjt’ayjjäna, uca chekatwa jakenacjja aca orakpachar ananucjjäna. Ucatwa uca chekajj\nSource: La Biblia en lengua Aymara. Sociedades Biblicas Unidas. United Bible Societies, 1997.\nCentral Aymara (2011 edition)\nKhä urunakansti taqi jaqisa mä laxraki parlapxäna.\nKunapachatix jaqinakax inti jalsu tuqit mistunipkän ukapachaxa, Babilonia uraqin mä qhirwa uraqi jikxatapxäna, ukatsti ukan jakiriw qhiparapxäna.\nMä urusti jupanakkamaw aruskipasipxäna akham sasa: “Ladrillonak lurañäni, ukatsti ninaruw phichsuñäni“ sasa. Ukhamat ladrillonakxa qalanak lanti apnaqapxäna, mezcla lantsti asfalto apnaqapxarakïna.\nUkatsti sapxarakïnwa: “Jutapxam, jichhax mä jach’a marka sayt’ayañäni, torrepas alaxpachar puriñapkama lurapxañäni. Ukhamat taqininsa jach’at uñt’atäñäni, ukatsti janirakiw taqi aka uraqpacharux aywitatkañäniti“ sasa,\nUkampisa Tatitux uka marka uñjiriw saraqanïna, ukhamarak jaqinakan torre lurasipkatap uñjiri,\nukatsti sänwa: “Jupanakax mä sapa markakïpxiwa, mä sapa laxrak parlapxaraki, ukatpï uka lurañ qalltapxixa, jichhasti jupanakarux janiw kunas uk lurañ jark’kaspati.\nUkhamasti parlanakap mayjt’ayir saraqañäni, ukhamat jupanakkama jan kuna parlatanakapsa amuyasipxañapataki“ sasa.\nTatitusti ukhamwa taqi aka uraqpacharu jaqinakar ananuküna, ukatsti jupanakax uka marka lurañsa apanukxapxarakïnwa.\nUka chiqanwa Tatit Diosax taqi jaqinakan parlanakap mayjt’ayxäna, uka chiqatwa jaqinakarux aka uraqpachar ananukxäna. Ukat uka markax\nSource: La Biblia en lengua Aymara. Sociedad Biblica Boliviana, 2011.


Chilinx taqin irnaqañ sayt'añäni sasaw sawiyapxi\nQhuyan irnaqirinakamp lamar quta laqxan irnaqirinakampix Sebastián Piñertuq taqin sartasiñäni sasaw Chilinx taqinir irnaqañ sayt’añ mayiwiyapxi.\n“Chilinx taqi qhuyañ irnaqañaw sayt’asiñapa” sasaw wasürux taqit jach’a qhuyan irnaqirinakax sawiyapxi.\nTaqin jan sartasirinakar arknaqañ utjañapkam sartasiñäni. Palla pallanakax janiw thakhinakankapxañapäkiti. Piñera irpirirux atipjañasawa, irnaqirinakan mayitanakap iyawsayañawa, markachirinakana, wayna tawaqunakana, pensionaninakana, warminakana sasaw sartasiñatak jawillt’awiyapki ukanx saraki.\n“Jichhax markasax jan walt’äwinakankiwa. Markachirinakaw sartasisipki; jan wali luratanakapata; jan kikipat uñjapxatapata; jan akat qhipar kunas utjan uk qhananchapxatapatw ukhama. Aka markan jakasiriraktanwa. Ukham sinti jan walinak utjapatatx janiw amukïksnati, janiw jan kuns lurksnati” sasaw qillqt’awiyapxatayna.\nJaniw k’añaskunakat sarañ paylläw jilxattayawiyapxi ukatak ukhamäkiti, ukax sapür lurapkistu uk amuyasiñasatakikiw utjawiyi sasaw sawiyapxi.\nValparaison lamar quta laqxan irnaqirinakax tata Piñeran luratanakap k’umisipki, yaqha sartasir markachirinakaruw ch’amacht’apxan sapxiwa.\nLamar quta laqxan irnaqirinakax taqinit irnaqañ sayt’apxan janich ukw jaqipar jiskht’as amtapxani.\nWasärmax Chili irpirix sartasirinakatw jan walinak arsuwiyi, sartasirinakan mayitanakapatx janiw chiqpach arsuwaykiti, ukañkamax sartasirinakax juk’amp chiqanw uñstasipki, janiw jank’ak askichañax uka markan utjirjamäkiti./RAR


Romanos 9 - Holy Bible [Aymara Bible 1997] - (Rom 9)\nNayasti chekacwa sista Cristor iyawsatajj laycu, janiraquiw c'ariscti, chuymajjan amtäwinacapjja Kollan Ajayuw apnakasqui, cunatejj chekäqui uca nayar yatiyasa.\nJach'a llaquisiñaw utjitu, chuymajjansti walrac jachascta,\nucatwa naya quipcas t'akhesiñ munirista Cristots jayarst'ataraqui jilanacajj laycu, uqhamarac marca masinacajj laycusa.\nJupanacajj israelitanacäpjjewa, jupanacarusti wawapatwa Diosajj catokasjje. Diosasti wali ch'aman cancañapanjja jupanac taypincaraquïnwa arust'äwinacsa Moisesan leyinacapsa churaraquïnwa, templon culto lurañsa uqhamarac arsutanacapsa.\nJupanacajj nayrïri awquinacasan wawanacapawa, janchi toketjja Cristojj jupanacataracwa juti. Jupasti take cunanacjjaru Diosaraquiwa, ucatsti wiñayatac yupaychataraquiwa. Uqhamäpan.\nJaniw Diosati arsutanacapjja jan phokquejja, jan ucasti take israelitanacajja janiw chekpachan israelitäquiti.\nJaniraquiwa take qhitinacatejj Abraham awquisat jutquis ucanacajj jupan wawapapunïpquiti, jan ucasti Diosaw jupanacarojj satayna: “Isaacat wawanacamajj sartani” sasa.\nAcasti jiwasanacarojj amuyt'ayistuwa, janiw qhitis uca castat jutatap laycojja Diosan wawapäcaspati, jan ucasti qhitinacatejj Diosan arsutaparjam utjapqui ucanacaw cheka wawanacata uñt'ata.\nDiosasti mä arsüwi Abrahamaru arsuwaycatayna ucajj acawa: “Aca urunacarjamaw jutä, ucqhataquisti Sarajj mä wawanïniwa.”\nJaniw ucaquïquiti, jan ucasti Rebecan pani wawapajja mä awquiniquiraquïnwa, jupasti Isaacänwa.\n[11-13] Janïra jupanac nasquipanwa, janiraqui walsa jan walsa lurcän ucapachaw Diosajj Rebecarojj aqham säna: “Jilïri wawamajja sullca wawaman sirviripäniwa” sasa. Acasti cunatejj kellkatäqui ucampejj phokhasiraquiwa: “Wal munäyät Jacoborojja, ucampis uñisïyätwa Esaurojja” satampi. Uqhamatwa Diosan munañaparjam ajllisiñajj phokhasjje jupan amtataparjama, qhitinacarutejj jawsqui ucanacan luratanacap jan yäkasa.\nUqhamajj ¿camsapjjañänisa? ¿Diosajj janit chekäqui? Janiw cunäquipansa.\nUqhamajj janiw munirincquiti, ni ch'am tucuñanccaraquisa, jan ucasti Diosan qhuyapayasiñapatwa waquisi.\nKellkatarjamajj Diosajj Egipton reyiparojj sänwa: “Reyit utt'aysma nayan munañanïtajja juman uñacht'ayasiñapataqui, ucatsti take acapachanquirirojj sutejjajj yatiyatäñapataqui” sasa.\nUqhamasti Diosajj qhuyapt'ayasiwa qhitirutejj munquis ucaruqui, uca quipcaraquiw chuyma kalarayi qhitinacarutejj chuymaps kalarayañ munqui ucanacarojja.\nJichhasti sischitätaya: “Uqhamächi ucqhajja, ¿cunataraqui Diosasti jakerusti juchañchisti? ¿Qhitiraqui Diosan munañap contrasti sartaspasti?” sasa.\nAy, jake. ¿Qhitiraquït jumasti Diosamp jaychasiñataquisti? ¿Mä ñek'e phuqhojj jupar luririrojj saspati: “¿Cunats uqham lurista?” sasa.\nÑek'e phuqhu lurirejj munañaniwa cunjämaru lurañataquisa. Uca pachpa ñek'etwa mä phuqhu luraspa suma asquitaqui, yakha phuqhsti alek apnakañataquiquiraqui.\nTake acanacsti luriwa jupan jach'a cancañapa utjatap khanañchañataqui. Jiwasampi lurqui ucasti qhuyapayasiñap laycuwa ajllisistu janïr cunanacas utjquipana, jupampi gloriapan chekäñasataqui.\nDiosawa jawsistu, mayninacjja judionacata, mayninacsti jan judiöpquis ucanacata.\nCunjämtï Oseas profetan libropan sisqui ucarjama: “Cawquïritï jan marcajjäcäna, ucaruw ‘marcajja’ saraquëjja. Jan munatajjäquis ucarusti ‘munatajjätaw’ saraquïwa.\nUca quipca chekanracwa aqham sï: ‘Jumanacajj janiw marcajjäcjjapjjtati.’ Ucansti jacquir Diosan wawanacapa satäpjjaraquïtawa” sasa.\nUcampis israelitanacatjja Isaías profetajj sänwa: “Israelan wawanacapajj kota thiya ch'alljam waljanïcanisa, jupanacatjja mä juc'a jilt'aquiw khespiyatäpjjani.\nTatitusti arsutaparojj acapachanjja phokhaniwa, janc'aquiraquiw take phokhata tucuyani.”\nUca quipca Isaiasaw aqham säna: “Take ch'aman Tatitutejj jiwasanacan awquinacasar jan wawanac churcasapän ucajja, jiwasanacajj Sodomanquirinacjama, Gomorranquirinacjamaraquïsänwa” sasa.\n¿Jichhajj camsañänisa? Qhitinacatejj jan judiöpquis ucanacajj janiw Diosan catokatäñjja thakapcänti, jupanacapï Diosan catokatäpjjejja iyawsatanacap laycu.\nUcampis israelitanacajj uca leyirjam sarnakañ munasinjja janiw phokhapcänti.\n¿Cunatsa uqhamajja? Jupanacajj janiw iyawsäwi laycuti uqham Diosan catokatäñ munapcänjja, jan ucasti cuntejj jupanacajj lurapquis uca tokwa catokatäñ munapjjäna. Uca laycupï jupanacajj lanctaña kalarojj lanctapjjejja.\nUcasti kellkataraquiwa: “Acajjaya nayajj lanctañ kalwa Sionarojj uscta, tincuñ jach'a kalaraquiwa; jupar iyawsirejja janiraquiw p'enkachatäcaniti” sasa.


Bible in one year - Aymara Bible 1997 - November 22\n2. “Seir sat kollu tokeru cuttam, ucatsti nayan sutejjaru parlaraquim, jupanacataqui.\n3. Arsuraquim: ‘Aqham siw Tatitojja: Nayajj jichhajj juman uñisirimaw sayt'ta, Seir kollu, jichhajj mutuyämawa, wasararuw tucuyaraquïma, k'ala t'unjata jaytaraquïma.\n4. Marcanacamsa k'ala t'unjata jaytaraquëjja, jumasti mä wasararu tucuyataw uñjasïta. Ucapachaw yatïta nayan Tatitu Diosätajja.\n5. “Jumasti israelitanacan wiñay uñisiripaw tuctajja, cunapachatejj jupanacajj jucha luratanacapat mutuyäwi catokasipcäna ucapachaw jumajj nuwaractajja.\n6. Ucampisa, naya Tatituw jichhajj juramentompi arsta, jichhajj jumarojj jiwañaruw catuyäma, jiwañaw jumarojj arcnakaraquïtam. Jumajj jiwayañatac juchañchatätawa, jiwañasti jumarojj arcnakapunïtamwa.\n7. Wasara tucuyaraquïma, K'alwa t'unjaraquïma jichhajj Seir kollu, janipuniw qhitsa juman orakem tokjja pasaycjjäti.\n8. Kollunacamsa, lomanacamsa, vallenacamsa, jawiranacamsa guerran jiwariri amayanacampiw phokhantaraquëjja.\n9. Wiñayataqui wasararuw tucuyaraquïma, janipuniw qhitisa marcanacamanjja jaccjjapjjaniti. Ucapachaw jumanacajj yatipjjäta nayan Tatitütajja.\n10. “Jumasti saractawa: ‘Israel marcajj paypacha marcapampejj nayancaniwa; nayaw jupanacan dueñopäyäjja,’ Tatitojj ucan jacascchi ucasa, sasa.\n11. Ucampisa naya Tatituw jacañajj laycu juramentompi arsta, jumarojj pachpa colerasiñampi envidiasiñampi, uñisiñampiraquiw, mutuyaraquïma, cunjämtejj jumajj Israelarojj t'akhesiycäyäta ucampiraqui. Cunapachatejj nayajj jumar mutuycäma ucapachaw jupanacajj nayar uñt'apjjetani.\n12. Ucapachaw jumajj uñjäta, cuna jan wali arunactejj jumajj Israelan kollunacap toke arscäyäta uca arunaca ist'atajja. Jumasti saractawa: ‘Uca kollunacajj ch'usa wasaraquiwa, jichhajj tucj-jjaracsnawa,’ sasa.\n13. Lacamsa jach'aruw ansatattajja, ucatsti naya tokew parlaractajja. Nayasti uca parlatamjja ist'aractwa.\n14. ‘Jichhasti naya Tatitojj acwa sistjja: Take aca orakpachaw cusisini, cunapachatejj nayajj jumar t'unjcäm ucapachajja.\n15. Jumasti, cunapachatejj Israelan catokata orakepa t'unjatäcän ucapachajj cusisiyätwa, jichhasti jumajj uqham t'unjataw uñjasiraquïta. Seir kollu, mä wasararu tucuyataw uñjasiraquïta, Edom tokenquir marca. Ucapachaw yatipjjani nayan Tatitütajja.’\n1. “Jumasti, chacha, nayan sutejjaru Israel marcan kollunacaparu parlam, arunacapa ist'apjjpan saraquim.\n2. Naya Tatituw arsta: ‘Israelan uñisirinacapajj wiñay kollunacatjja niyas jupanacancjjaspa uqhamwa amuyasipjje.’\n3. Jichhasti jupanacarojj nayan sutejjaru parlam, naya toketsti aqham saraquim: ‘Take toketwa jumanacarojj nuwantanipjjtam, uqhamaraqui t'unjanipjjtam; take yakha marcanacaw jumanacarojj catuntasjjapjjtam, jakenacasti phiscasiñampi, jisc'achañampiw uñjapjjaractam.\n4. Uca laycu, Israelanquir kollunaca, cuntejj Tatitojj kollunacaru, lomanacaru, jawiranacaru, vallenacaru sisqui uca arunac ist'apjjam; cawquïrinacatejj t'unjatäqui, cawquïri marcanacatejj wasara tucuyatäqui, Israel marcanjja, uca yakha jac'anquiri marcanacampi lunthatjatäpqui jisc'achañampi uñjatäpqui uca marcanac toke.\n5. Aqham siw Tatitojja: Arunacajjajj colerasiñampi aktayatawa uca marcanacataquejja, ucat juc'ampisa Edom marcataqui jupanacajj wali cusisiñampi nayan orakenacajj catuntasipjje uqhamaraqui wali jisc'achjañampiw orakenacajjsa lunthatjapjje’ sasa.\n6. “Israel marcarojj nayan sutejjaru parlam: ‘Aqham siw Tatitojja kollunacarusa, lomanacarusa, jawiranacarusa: Nayan colerasiñajjajj ninjamaw naqhi cawquïri yakha marcanacatejj jumanacaru t'akhesiyapctam jisc'achjasina ucanacataquejja.\n7. Uca laycuw nayajj jichhajj juramentompiw arsta, jichhajj jumanac jac'anquiri marcanacajj p'enkachjataw uñjasipjjani.\n8. Ucampisa, jumanacajj, Israelanquir kollunaca, jumanacajj walja achunacani jach'a kokanacaniw uñjasipjjaraquïta Israel marcajjataquejja, jupasti niyaw cuttaniñampïsqui.\n9. Nayaw jumanacarojj arjjatapjjäma, jumanacarusti suma yapucht'ata, walja yapunacani tucuyapjjaraquïma.\n10. Ucan jaquiri israelitanacarusti waljanirupuniw tucuyaraquëjja. Marcanacasti jakenacampi phokhantatäniwa, t'unjatäcän uca marcanacasti wasitata sayt'ayatäjjapjjaniwa.\n11. Jumanacan jakenacamarusa uqhamaraqui uywanacamarusa waljaptayapunïwa. Nayra urunacanjja cunjämatejj jakenacajj waljaptcänjja uqhamaraquiw waljani tucjjapjjäta, nayra urunacat sipansa juc'ampi asquinwa sarnakjjapjjaraquïta. Ucapachaw yatipjjäta nayajj Tatitütajja.\n12. Israel kollunaca, marcajjajj jumanacjjanwa sarnakapjjani, ucatsti jupanacaw jumanacarojj catuntasipjjaraquïtam, jumanacasti jupanacarojj janiraquiw jan wawanis uñjasiycjjapjjätati.\n13. Tatitusti aqham saraquiwa: ‘Jumanacarusti, kollunaca, jakenac mank'antirita, marcarusa jan wawani tucuyiritwa juchañchapjjtamjja.\n14. Jichhajj waliquiwa, jumanacajj janipuniw mayampsa jakenacarojj mank'antcjjapjjätati, janiraquiw jan wawansa uñjasiycjjapjjätati marcaparojja. Naya Tatituw ucjja arsta.\n15. Janipuniw mayampsa uca yakha marcanacampejj jisc'achaycjjämati, uca marcanacatjja janipuniw mayampsa jisc'achäwinacjja catokjjapjjätati, jumanacasti janipuniw marcamarojj jan wawanjja jaytcjjapjjätati uca laycu. Naya Tatituw ucjja arsta.’ ”\n16. Tatitusti nayan ucaru jutasinjja, saraquituwa:\n17. “Cunapachatejj israelitanacajj pachpa orakepan jacapcän ucapachasti, jan wali luräwinacapampiw uca orakerojj taquisipjjäna. Jupanacan jacäwinacapasti nayataquejj k'añu ajjtascañaraquïnwa.\n18. Ucatpï nayajj jupanacjjarojj colerasiñajj wartantjja, jakenacaru jiwarayapjjatapata, uqhamaraqui cunjämsa aca orakerojj k'añuchapjjänjja yakha marcanquir c'ari diosanacar quillisisajja.\n19. Ucatpï uca jan wali luratanacap laycojj yakha marcanac taypiru ananuctjja, uqham wali k'añu luräwinac lurapjjatap laycu.\n20. Ucampisa, cawqui marcanacarutejj jupanacajj puripcän uca marcanacansti, jupanacajj nayan sutejj-jja taquisisipcaquïnwa, jakenacasti sapjjaraquïnwa: ‘Acanacajj Dios Tatitun marcapawa, ucampisa orakenacapatjja mistunjjapjjewa’ sasa.\n21. Uqhamasti nayarojj chuymajj walpunwa usuraquitänjja, uqham jupanacan jan wali luratanacap laycu, kollana sutejjajj taquisitätapatjja, cawqui marcanacarutejj puripcän uca marcanacanjja.\n22. “Ucatpï jichhajj Israel marcarojj parlätajja: ‘Aqham siw Tatitojja: Cuntejj jichhajj lurcä ucajj, israelita jakenaca, janiw jumanac laycuti lurcäjja, jan ucasti kollana sutejj laycuwa, jumanacasti nayan sutejj-jja cawqui marcanacarutejj sarapcta ucanjja taquisipjjtawa.\n23. Uca yakha marcanac taypinsti nayajj uñacht'ayaraquïwa, jach'a sutejjajj kollanapunïtapa, jumanacasti uca sutejj-jja jisc'achapjjayätawa, ucatsti cunapachatejj nayajj uqham sutejjajj jach'ätapa uñacht'ayä ucapachasti jupanacajj yatipjjaraquiniwa nayan Tatitütajja. Naya Tatituw ucjja arsta.\n24. Nayaw jumanacarojj take uca marcanacat apsunjjapjjäma, tantacht'asinsti orakemaruw cuttayjjapjjäma.\n25. K'oma umampiw jarekjjapjjaraquïma, take k'añunacamatsa k'omachjjapjjaraquïmawa.\n26. Jumanacarusti mä machak chuyma, mä machak ajayu uscjjapjjaraquïma. Jumanacatsti uca kala chuymjja apakjjapjjaraquïmawa, mä llamp'u chuyma churjjapjjaraquïma.\n27. Nayan ajayojjwa jumanacarojj churapjjäma, uqhamata leyinacajjsa, arsutanacajjsa phokhapjjañamataqui,\n28. ucatsti cawquïri oraktejj nayra awquinacamar churcäyät uca oraken jacapjjaraquïta, jumanacasti nayan marcajjaw tucupjjaraquïta, nayasti jumanacan Diosamaraquïyäwa.\n29. Cunanacatejj jumanacaru k'añuchapquiristam ucanacatsti khespiyapjjämawa. Trigos walipunëjjaraquiniwa, janiraquiw mayampsa jumanacarojj mach'a apayancjjapjjämati.\n30. Take kokanacarusa, orakenacarusa wali sumwa achuyjjaraquëjja, uqhamat jan yakha marcanac nayrakatan mank'atjama mä p'enka uñjasisipcañanacamataqui.\n31. Cunapachatejj jan wali sarnakäwinacamata, uqhamaraqui jan wali luräwinacamata amtasipjjäta ucapachasti jumanacpachawa p'enkasipjjaraquïta jan wali lurañanacana, juchanacana sarnakapjjatamata.\n32. Naya Tatituw ucjja arsta: ‘Yatipjjam israelita jakenaca, aca luräwinacjja janiw jumanacan p'enkasiñanacamataqui lurcti’ sasa.\n33. Tatitusti aqham siwa: “Cunapachatejj nayajj take juchanacamat k'omachapjjäma, ucapachasti pachpa marcanacaman jacjjapjjäta, t'unjatäcän ucanacsa wasitatwa sayt'ayjjapjjaraquïta.\n34. Cawquïri oraketejj wasara tucuta uñjascän ucasti, jichhajj take qhitinacatejj uca chek pascani ucanacan uñjcata yapuchatäjjaniwa.\n35. Ucatsti sapjjaraquiniwa: ‘Aca orakejj wasararu tucuyatänwa, ucampis jichhajj Edén huertöcaspas uqhamäjjewa; cawquïri marcanacatejj t'unjatäpcäna ucanacasti, uqhamaraqui cawquïri marcanacatejj ninampi naqhayatäpcän ucanacasa, jichhajj wali suma marcanacäjjapjjewa, suma wasitata sayt'ayatäjjapjjaraquiwa, walja jakenacanëjjapjjaraquiwa,’ sasa.\n36. Ucapachaw uca jac'anquir marcanacajj, cunatejj t'unjatäcäna uqhamaraqui ninampi naqhayatäcän ucanac naya Tatitojj wasitat sayt'ayjjatajja yatipjjani. Naya Tatituw ucjja arsta, arsutajjarusti phokhapunïwa.\n37. Tatitusti aqham sascaquiwa: “Mä juc'ampi lurascaquïwa. Cuntejj Israel marcajj mayquitani jupanac laycu lurañajj-jja ucanacsti phokharaquïwa; jakenacapsti mä jach'a tamaruw tucuyjjaraquëjja.\n38. T'unjat marcanacasti walja jakenacanipuniw tucjjani, cawquïri ovejanacatejj Jerusalén marcaru sacrificiot loktañataqui apatäpqui uqhamäpjjaraquiniwa. Ucapachaw yatipjjani nayan Tatitütajja” sasa.\n1. Tatay chuymajjajj janiw inampst'irïquiti, janiraquiw nayranacajjas jach'a jach'a tucurïquiti, janiw muspharcañ jach'a yänacan khepap sarcti, ucanacan jan nayatacjamätap laycu.\n2. Ucatsipana amuquïsctwa, janiw llaquisiñajjajj utjquiti, taycapan amparapanquir jichha ñuñokayat wawjama. ¡Jichha ñuñokayat wawjamätwa!\n3. Israel marca, Tatituruc suyt'am, jichhasa, wiñayasa.\n2. Cunapachatejj asqui jakenacajj jiljjatapqui ucqhajj, jakenacajj cusisipjjewa; cunapachatejj khoru jakenacajj jilïrit apnakapqui ucqhasti, jakenacajj waliw t'akhesipjje.\n3. Yatiñan wawajj awquiparojj cusisiyiwa; qhititejj jan wali sarnaker warminacampi sarnakqui ucasti, kollkepwa tucjasi.\n1. Jilatanacajja, jumanaca taypinjja janiw waljani yatichirinaca tucuñapäquiti, yatipjjtawa qhitinacatejj yatichapjjtan ucanacajj jan qhuyapt'ayasiñampi taripatäñäniwa.\n2. Takeniw walja pantjasïwinac lurtan, ucampis maynitejj arsutapanjja jan pantjascchejja, ucajj cheka jakewa, take janchipsa frenompjamaraquiw apnake.\n3. Cunapachatejj caballonacar freno uscunttan ucapachajja, take cuerpopwa apnaksnajja.\n4. Amuyasipjjaraquim barconacata, jach'anacäpcchisa, apnaker thayas wali ch'amanïraquïcchejja, ucampis barco apnaker jakejj mä jisc'a timonampiquiw apnake, cawqha chektejj jupajj apañ munqui uca cheka.\n5. Uqhamaraquiw lajjrasampejj lurasi. Lajjrasajj jisc'aquiwa janchisanjja, ucampis walja jach'anacwa luraspajja. Mä jisc'a ninajj mä jach'a monte naqhantaspajja.\n6. Lajjrajj mä ninampi sasiwa. Mä jan walinac luririwa janchisanqui, ucatsti cuerppachwa k'añuchejja. Pachpa infiernon aktayatawa, ucatsti take jacañasanwa naqharaqui.\n7. Jakejj take casta jan wali animalanacwa apnakaspa, jamach'inaca, catarinaca, kota lak'onaca, take ucanacwa apnake,\n8. ucampis janiw qhitis lajjrapjja apnakcaspati. Jan atipjcañjama ñankhawa lajjrasajja, janiraquiw apnakañjamäquiti. Venenon phokantataraquiwa.\n9. Uca pachpa lajjrampiw Dios awquisarojj yupaychtan, uca pachpa lajjrampiraquiw Diosar uñtasita uscut jake masisarojj ñankhacharactan.\n10. Pachpa lacatwa mistu Diosar yupaychañasa, jaker ñankhachañasa. Jilatanaca, janiw uqhamäñapajj waquisquiti.\n11. ¿Mä uma jalsutjja mistuspati mojjsa umampi c'allc'u umampejja?\n12. Munat jilatanaca, ¿higo alejja aceituna achuspati, jan ucajj uva alisa higo achunac churaspati? Uqhamaraquipï pachpa uma jalsutjja jan mistcaspatejj suma umampi c'allc'u umampejja.\n13. Jumanac taypintejj maynejj wali yatiñan utjchejja amuyt'asiriraqui, uñacht'aypan uca yatiñapjja suma sarnakatapampi, llamp'u chuymampiraqui cunjämtï uca yatiñapajj churqui uqhamarjama.\n14. Ucampis jumanacatejj chuymanacamjja envidiasiñanacampi c'allc'u tucuyapjjtajja, ucatsti mä cuna laycuqui cunsa lurasipctajja, uqhamajja janiw jach'a jach'a tucupjjañamäquiti uca yatiñanacamatjja, uc lurasinjja jumanacpachaw c'arintasisipcta, ucatsti cunatejj chekäqui uc apanucusipcaractajja.\n15. Uca casta yatiñasti janiw Diosat jutquiti, jan ucasti acapach yatiñ cancañaquiwa, jaken amuyt'apaquiraquiwa, pachpa supayat jutaraqui.\n16. Cawqhantejj envidiasiñas, jiwasataquic munañas utjqui ucqhanjja, pejjtusiñanacampi jan walt'añanacampiquiw utji.\n17. Ucampis qhitinacatejj Diosan yatiñanïpqui ucanacan jacañanacapajj nayrakatajj k'omawa, suma jakenacäpjjaraquiwa, munasirïpjjaraquiwa, suma amuyt'anïpjjaraquiwa, qhuyapayasirïpjjewa, asqui lurapjjaraqui, khanaraqui cuns parlapjje.\n18. Qhitinacatejj sumancaña muni ucanacajja take cunsa sumanaracwa luri, uqhamata suma yapu apthapcaspas uqhama mä suma jacaña apthapiñapataqui.


Jesusan arunakap istʼasajj colertʼasipjjänwa | Jesusan sarnaqatapa\n¿Kuna arutsa liytʼäta? Alemán Aluro Amárico Armenio Aymara Azerí Azerí (alfabeto cirílico) Bassa (Camerún) Batako karo Batako toba Baulé Becol Birmano Boulou Búlgaro Camboyano Catalán Cebuano Chichewa Chitonga Chuvash Cibemba Cingalés Citonga Congo Coreano Criollo de las Seychelles Criollo haitiano Criollo mauriciano Croata Dangme Danés Diula Efik Endebele Endáu Esloveno Español Estonio Ewé Finlandés Fiyiano Fon Francés Ga Georgiano Griego Guaraní Gujarati Gun Hebreo Hiligaynon Holandés Húngaro Ibo Ilocano Indonesio Inglés Isoko Italiano Japonés Javanés Kabiye Kaonde Kazajo Kazajo (alfabeto árabe Kikamba Kikongo Kikuyu Kiluba Kiniaruanda Kipende Kirguís Kiribatiano Kirundi Kisonge Lifu Lingala Lomue Luganda Luo Luvale Macedonio Macua Malayo Malayálam Malgache Maltés Maya Moré Ndebele (Zimbabue) Noruego Nyungwe Oromo Osético Otetela Pangasinán Papiamento (Curazao) Persa Pidgin de las islas Salomón Pidgin nigeriano Polaco Portugués de Brasil Quechua (Ancash) Quechua (Ayacucho) Quechua (Cuzco) Quechua boliviano Rumano Ruso Samoano Sango Sena Sepedi Serbio (Alfabeto cirílico) Serbio (alfabeto latino) Shona Silozi Sranangtongo Suajili Sueco Swajili (Congo) Tagalo Tahitiano Tai Tamil Tayik Tigriña Tok pisin Tshiluba Tsotsil Tumbuka Turco Turcomano Tuvaluano Twi Tártaro Ucraniano Umbundú Urdu Uruund Uzbeko Vietnamita Wallisiano Waray-Waray Xitshwa Árabe\nJesusan arunakap istʼasajj colertʼasipjjänwa\nJESUSAN WILAP UMAÑA, JAÑCHIP MANQʼAÑA\nWALJANIW LANKTʼASIPJJÄNA, JANIRAKIW JESUSAR ARKJJAPJJÄNTI\nCapernaumankir sinagoganjja, Jesusajj alajjpachat jutir cheqpach tʼantʼatwa yatichäna. Kuntï Galilea Qota inti jalsu toqet jutapkäna uka jaqenakar siskäna ukat sipansa, jukʼampiw jichhajj uka tʼantʼat parläna. Jutapkäna uka jaqenakajj kunjamsa Jesusajj mä qhawqha tʼantʼampit chawllampit milagro luräna ukjja sum uñjapjjäna.\nJesusajj akham sasaw yatichäna: “Jumanakan nayra awkinakamajj maná sat manqʼwa wasaran manqʼapjjäna, ukhampachas jupanakajj jiwapjjänwa” sasa. Ukatjja sarakïnwa: “Alajjpachat saraqanki uka jakkir tʼantʼajj nayätwa, khititï uka tʼantʼat manqʼki ukajja, wiñayatakiw jakani. Cheqas uka tʼantʼajj jañchijawa, akapachankir jaqenakan jakaña katoqapjjañapatakiw churäjja” sasa (Juan 6:48-51).\nPascua fiestan 30 maranjja, Jesusajja ‘Diosajj akapachar wal munatap laykuw Yoqapar mä Salvirjam churäna’ sasaw Nicodemor säna. Ukampis jichhajj jañchij manqʼañaw wakisi sasaw yatichäna, mä arunjja jupajj sacrificiot loqtasiñapäkäna ukaruw confiyapjjañapäna. Ukhamatakwa wiñay jakañ katoqapjjaspäna.\nUkampis jaqenakajj akham sasaw Jesusat parlapjjäna: “¿Kunjamarak aka jaqejj jañchip manqʼañatak churistaspasti?” sasa (Juan 6:52). Jesusajj janiw cheqpach jañchit parlkänti, jan ukasti uñachtʼäwinakampiw parlaskäna. Ukatwa uk amuyapjjañapatakejj jukʼamp qhanañchaskakïna.\nJupajj sänwa: “Janitï jaqen Yoqapan jañchipat manqʼapkäta, ni wilapsa umapkäta ukhajja, janiw wiñay jakañ katoqapkätati. Antisas khititejj jañchijat manqʼki, wilajsa umkaraki ukaw wiñay jakañ katoqani [...]. Jañchijajj cheqpach manqʼawa, wilajas cheqpach umañarakiwa. Khititejj jañchijat manqʼki, wilajsa umkaraki ukajja, nayampejj mayakiwa” sasa (Juan 6:53-56).\n¡Uk istʼasajj walpun judionakajj colerasipjjpachäna! Jesusajj jaqe jañchi manqʼañatsa jan ukajj wila umañatsa parlkaspa ukhamwa amuyapjjpachäna, ukajj Diosan Leyiparjamajj wali jachʼa juchänwa (Génesis 9:4; Levítico 17:10, 11). Jesusajj janiw uka toqet parlkänti. Jan ukasti, maynitejj wiñay jakañ katoqañ munchi ukhajja, jupan cuerpop sacrificiot loqtasitaparusa wilap wartasitaparusa confiyañapänwa, uka toqetwa parlaskäna. Ukampis discipulonakapat waljanejj janiw uk amuyapkänti. Ukatwa akham sapjjäna: “Arunakapajj janiw iyawsañjamäkiti, ¿khitirak ukanak istʼanisti?” sasa (Juan 6:60).\nDiscipulonakapan jan sum amuyapjjatap yatisajj Jesusajj sänwa: “¿Ukakit jumanakar lanktʼayapjjtamjja? Jaqen Yoqapar kawkittï jutki ukar makataskir uñjapjjasma ukhajja, ¿kamachapjjarakismasti? [...] Nayajj parlapksma ukanakajj espíritu santorjamawa, jakañwa churaraki. Ukampirus jumanakat yaqhepajj janiw creyipktati” sasa. Uk istʼasajj walja discipulonakaw sarjjapjjäna (Juan 6:61-64).\nJesusajj 12 apostolonakaparuw jisktʼarakïna: “¿Janit jumanakajj sarjjañ munapkarakta?” sasa. Pedrosti sänwa: “Tata, ¿khitin ukarurak sarapjjästi? Jumaw wiñay jakañar apiri arunakanïtajja. Ukhamarus nanakajj creyipjjtwa, Diosan Santo Serviripätamsa yatipjjaraktwa” sasa (Juan 6:67-69). Pedrosa mayni apostolonakasa janis Jesusan yatichäwip sum amuyapkchïnjja janiw Jesusar jaytanukupkänti.\nPedror istʼasajja Jesusajj kusisïnwa, akham sarakïnwa: “Nayaw tunka payanirojj ajllipjjsma, ukhamarus jumanak taypinjja mä kʼarintiriw utji” sasa (Juan 6:70). Jesusajj Judas Iscariotetwa parlaskäna. Ukapachaw Judasan jan wali thakir saraskatap amuypachäna.\nPedrosa mayni apostolonakasa taqe chuymaw Jesusarojj arkapjjäna, taqe chuymarakiw Jehová Diosan arunakap yatiyiris Jesusamp chikajj sarapjjäna, uk yatisajj wal Jesusajj kusisïna.\n¿Kunjamsa Jesusajj jañchip jaqenakar churäna, kunjamsa jaqenakajj uk manqʼapjjarakispäna?\nJesusajj jañchipata wilapat parlkäna ukhajja, ¿kunatsa jaqenakajj colerasipjjäna, Jesusajj kuna toqetsa parlaskäna?\nWalja jaqenakas Jesusar jaytanukupkchïnjja, ¿Pedrojj kamsänsa?


Tata Roberto Santos Escóbaran "Fechas Históricas Indígenas" sutin pankaparjamax, 1542 maran achuqa phaxsit 19 uru saraqkipanx, Ispañ jaqinakax sumw Sayri Tupak inkar uñjañ qalltapxatayna, irpirinakapaw ukham lurapxañapatak amtapxatayna. Willka Pampat inkanak mistupxañapatakiw ukham lurañ amtapxatayna.\n1738 maran achuqa phaxsit 19 uru saraqkipanx, tata José Gabriel Kunturkanki Noguera Tupak Amaruw Surimanan yuritayna, Tinta suyuna, Qanchi K’ana suyuna, tata Miguel Kunturkankimp mama Rosa Noguera Valenzuelampiw awki taykapäna.\n1781 maran achuqa phaxsit 19 uru saraqkipanx, Pariankir Paka Jaqinkir Karankankir masinakasaw Uru Uru jach’a markar ch’amamp mantapxatayna, akampix kimsa kutiw ukham lurxapxäna, uka jach’a markx Ispañ jaqinakaw arxatasipkäna, wawanakapax arxatasipkarakïnwa. 35 masisaruw jiwayapxatayna.\n1919 maran achuqa phaxsit 19 uru saraqkipanx, Faustino Llanki p’iqichirix República laphinak apnaqiriruw Ispañ jaqinakan jaytat titulunak uñjañ mayïna, juk’ampis 1571, 1567, 1646, 1718 maranak uraq uñjatanaka, jupax Tawaqlayu Mamaniri ayllunkirïnwa, Jesús de Machaqa markata./RAR